fišing Архиве - Biznis i Finansije\nHome\tTags\tPosts tagged with "fišing"\nPrema najnovijem izveštaju kompanije „Kasperski” za drugi kvartal ove godine, prevaranti još od prošle godine koriste prekide u isporukama pošiljki kako bi ubedili korisnike da otvore takozvane „fišing” linkove. To je vrsta internet prevare u kojoj je u osnovi reč o krađi identiteta i podataka, piše Politika.\n“Ovakvi mejlovi su često odvodili žrtve na lažnu veb-stranicu. Tako rizikuju ne samo da izgube novac već i da prevarantima ostave podatke o bankovnoj kartici”, upozorava ova kompanija. Sajber kriminalci su takođe otvarali veb-stranice koje su ljudima nudile priliku da kupe pakete koji navodno nisu došli do naručilaca. Ovakve stranice postavljene su tako da izgledaju kao lutrija. Korisnici nisu bili upoznati sa sadržajem paketa. Ponudu su, kako objašnjavaju stručnjaci, formirali na osnovu težine paketa. Oni koji bi „pobedili” na toj lažnoj lutriji nikada nisu dobijali paket, čak i pošto bi uplatili najbolju ponudu.\nHakeri koriste i Vocap\nKorisnici se upozoravaju i na još jedan novi trik prevaranata – neželjene poruke poslate preko aplikacije „Vocap”, u kojoj se od primalaca traži mala količina novca. Ove prevare uključivale su nekoliko različitih šema. U jednoj od njih od korisnika se tražilo da popune anketu i da proslede poruku svojim kontaktima kako bi dobili nagradu. U drugoj, korisnici su obaveštavani da su već osvojili veliku nagradu, a da sve što treba da urade kako bi je dobili jeste da uplate malu sumu novca, na šta su mnogi i naseli.\nOve godine “Kovid” je glavni mamac koji je korišćen za fišing napade na informacionu bezbednost, a broj napada u svetu uvećan je i do 400 posto. Ovo je rečeno danas na konferenciji “Odbrani se znanjem”, koju su RATEL i nacionalni CERT održali u Beogradu.\nNa adrese javnih ustanova i privatnih firmi u Srbiji stiže lažna poruka o besplatnom deljenju zaštitne opreme za Kovid 19. Ona je navodno poslata sa adrese Instituta za javno zdravlje „Batut“. Iz MUP-a upozoravaju da je poruka poslata s ciljem da se ukradu podaci ili zaraze računari u organizacijama koje su mete.\nIz Odeljenja MUP-a za suzbijanje visokotehnološkog kriminala upozoravaju građane da je u toku aktivna “fišing kampanja” iz inostranstva. Ona je usmerena na javne ustanove i privatne firme u Srbiji.\nKako navode, na imejl adrese javnih ustanova i firmi stižu elektronske poruke sa navodne imejl adrese Instituta za javno zdravlje Srbije, katarina.vojvodic@batut.org.rs, u kojima se pošiljalac predstavlja kao ovlašćeno lice Instituta „Batut“.\n„Besplatno“ deljenje nepostojeće opreme\n„Fišing kampanja“ je vrsta onlajn prevare gde napadač pomoću imejla pokušava da ukrade vaše podatke ili zarazi vaš računar.


Pooštravaće se kriterijumi procene zbog energetske efikasnosti objekata - Biznis.rs\n18.9.2021 08:01 Autor: Julijana Vincan 0\nEnergetski pasoš, sertifikat kojim se proveravaju energetska svojstva i efikasnost objekata (koliko je postojeća izolacija u stanju da zadrži toplotu), postaje sve značajniji faktor...\nEnergetski pasoš, sertifikat kojim se proveravaju energetska svojstva i efikasnost objekata (koliko je postojeća izolacija u stanju da zadrži toplotu), postaje sve značajniji faktor i utiče na ’pravila igre’ na tržištu nekretnina. Naime, objekti sa čijom se izgradnjom ili rekonstrukcijom krenulo nakon 30. septembra 2012. godine moraju posedovati ovaj dokument koji pokazuje kvalitet zgrade, komfor, potrošnju energije i buduće režijske troškove, što će sve uticati i na cenu te nekretnine.\nPrema Pravilniku o uslovima, sadržini i načinu izdavanja sertifikata o energetskim svojstvima zgrada, od pomenutog datuma svi novoizgrađeni objekti, kao i oni na kojima se vrši više od 25 odsto rekonstrukcije, moraju da ga poseduju. Taj elaborat otkriva kakva su tačno svojstva nekretnine, od čega je građen objekat, ali i ono najvažnije – koliki je predviđen utrošak električne energije za grejanje. Tako energetski pasoši doprinose poboljšanju tržišta nekretnina i kvalitetu gradnje, a to sve moraju i procenitelji nekretnina da uzimaju u obzir.\n„U Srbiji se koristi Pravilnik o energetskoj efikasnosti zgrada sačinjen prema Direktivi EU 2010/31, i ocenjivanje se obavezno vrši u skladu sa Zakonom o planiranju i izgradnji i sa Pravilnikom o energetskoj efikasnosti zgrada iz 2012. godine. Pravilnik propisuje sistem ocenjivanja potrošnje energije kod građevinskih objekata. Za svaki građevinski element koji predstavlja omotač grejanog dela i u kontaktu je sa negrejanim prostorom (spoljnim ili unutrašnjim: tavani, podrumi, ostave, garaže) preračunavaju se svojstva toplotne provodljivosti, difuzije vodene pare i perioda isušenja, kao i kašnjenje oscilacije temperature (akumulativnost). U omotač spadaju, osim zidova, i prozori, vrata, krovovi, podovi. Faktor higrotermičkih svojstava termičkog omotača se stavlja u korelaciju sa zapreminom grejanog prostora, a kao poseban kriterijum se uzima i faktor oblika (količnik površine termičkog omotača i zapremine grejanog dela)“, objasnila je postupak procene energetske efikasnosti arhitekta Slavenka Mitrović Lazarević, na konferenciji Nacionalnog udruženja procenitelja Srbije.\nNakon toga se, kako ističe, sagledava sistem grejanja u objektu, emisija ugljen-dioksida, sistem ventilacije, grejanja sanitarne tople vode. Obračunavaju se termički gubici – transmisioni i ventilacioni, kao i dobici – solarni, od toplote ljudi i uređaja.\n„Tako se dobija ukupna godišnja potrošnja energije, koja se deli sa grejanom površinom i dobija finalna godišnja potrošnja energije. Ova vrednost se poredi sa zadatim vrednostima koje određuju energetski razred. U okviru obračuna aproksimativno se uključuje uticaj vrste i položaja objekta, osunčanosti, izloženosti vetru, i to su jedini uticaji okruženja koji se računaju. Ekološka ispravnost materijala se ne ocenjuje, životni vek takođe, uticaj gradnje na neposredno okruženje (grinfild-braunfild, uklanjanje zelenila i sl.) i organizacija gradilišta se ne ocenjuju“, napominje odgovorna inženjerka za energetsku efikasnost zgrada, direktorka firme Atelier Mitrović doo.\nKako kaže, prema pravilniku je trebalo da se za sve kupoprodaje obavezno vrši ocenjivanje i da se u bazama podataka obavezno evidentiraju podaci iz energetskih pasoša (EPC), ali to nije zaživelo. U Pravilniku se definiše pojam obimnije obnove, ali se ne daje pravilo kojim bi se definisalo da li se energetski elaborat i pasoš rade u slučajevima kada se obnova ne karakteriše kao obimna (npr. renoviranje).\n„Prema postojećim pravilima, procenitelj treba da uzme u obzir troškove preporučene sanacije koji su propisani u energetskom pasošu za sve objekte ocenjene razredom nižim od A+ i da razmotri njihov značaj za vrednost, iako ne postoji obaveza poboljšanja razreda i rok za energetsku sanaciju. Procenitelji mogu biti uključeni u određivanje da li se nešto može smatrati obimnijom obnovom, a moraju da uzmu u obzir stav tržišta prema nekretninama koje su energetski efikasne, ukoliko postoji validna evidencija o tome. Metode procenjivanja za nekretnine po kriterijumu energetske efikasnosti su standardne, dok je važnost energetskih pasoša 10 godina. Takođe, procenitelji treba da prate donošenje novih propisa, kojih će sigurno biti i da budu upoznati sa rizicima koje donose nove propisane obaveze“, napomenula je Mitrović Lazarević.\nKada je reč o održivosti i energetskoj efikasnosti, arhitekta je istakla da se u izgrađenom prostoru mogu, prema strategijama održivog razvoja, definisati prioriteti kao što su kompaktna forma sa mešovitim namenama prostora, sa efikasnom upotrebom zemljišta i zaštitom prirodnog okruženja i područja za proizvodnju hrane, ali i drugi.\n„Tu su smanjenje obima autoputeva i puteva za motorni saobraćaj u odnosu na infrastrukturu pešačkog, biciklističkog i javnog gradskog saobraćaja, i naročito železnice. Zatim upotreba ekoloških tehnologija za vodu, energiju i upravljanje otpadom, funkcionisanje sistema za podršku urbanom životu po principima cirkularne ekonomije. Bitna stavka je i poboljšanje i maksimizacija ekonomskih pokazatelja grada i zaposlenosti kroz korišćenje inovacija, kreativnosti, posebnosti lokalnog okruženja, istorije, kulture, kao i kroz kvalitet prirodnog okruženja i socijalnog okruženja i ambijenata centralnih urbanih prostora. To su i gradnja energetski efikasnih zgrada i infrastrukture, uz upotrebu ekološki ispravnih materijala i načina gradnje, ali i vođenje računa o životnom veku materijala i sistema gradnje i upotrebu obnovljivih izvora energije i pametnog sistema upravljanja“, navela je urbanistkinja koja se bavi veštačenjima i procenama.\nPravila o energetskoj efikasnosti zgrada, pa i sami energetski pasoši, razlikuju se od države do države. U Srbiji je nekoliko stvari uticalo na unapređenje termičkih svojstava, naročito novih zgrada, ali i na shvatanje ljudi o neophodnosti energetske efikasnosti.\n„Na to je uticalo uvođenje pravila o energetskoj efikasnosti i obaveznost izrade elaborata i pasoša u proceduri dobijanja građevinske i upotrebne dozvole, kao i rešenja o odobrenju izvođenja radova kod nas, bez obzira na aproksimativnost u nekim delovima. Imajući u vidu da je od donošenja Pravilnika prošlo devet godina, kao i da su u međuvremenu evropskim direktivama pooštreni kriterijumi za energetske pasoše naročito kod obnove postojećih zgrada, trebalo bi da se to desi i kod nas“, smatra Mitrović Lazarević.\nKako od 2020. godine svaka članica mora da priloži Evropskoj komisiji Nacionalni energetski i klimatski plan (NECP) i Dugoročnu strategiju obnove (LTRS), ona kaže da do sada priložene nacionalne LTRS pokazuju obavezu dubinske obnove za vlasnike koji se odluče na obimniju obnovu, zatim meru obavezivanja renoviranja i bez odluke vlasnika. Sledeća mera je veća upotreba i pouzdanost pasoša kao pokretača obnove, uz napore da se učine pouzdanijim i izvršnijim, kao i povećanje i pojednostavljenje subvencija i poreskih olakšica i ubrzanu obnovu javnih objekata.\n„NECP i LTRS se moraju uraditi, a bilo bi dobro i proširenje pravila i na mere koje se tiču ekologije i održivosti. Procenitelji moraju da prate donošenje i primenu novih propisa u ovoj oblasti“, zaključuje arhitekta.\nGRAĐEVINARSTVO GRAĐEVINSKA INDUSTRIJA PRAVILNIK PROCENA PROCENE\nUprava za finansiranje i podsticanje energetske efikasnosti će deliti…\nSRBIJA RADI NA POBOLJŠANJU ENERGETSKE EFIKASNOSTI Spremni smo da povećamo…


Dan online - Regioni: Nova škola biće jedna od najvećih i najljepših u Crnoj Gori - 2019-03-27\nRegioni PREMIJER DUŠKO MARKOVIĆ POLOŽIO KAMEN- TEMELJAC ZA OBJEKAT OŠ „ DUŠAN KORAĆ” U BIJELOM POLJU\nMarković juče u Bijelom Polju Nova škola biće jedna od najvećih i najljepših u Crnoj Gori\nBIJELO POLjEâ –Predsjednik Vlade Duško Marković položio je juče kamen-temeljac za novu školu „Dušan Korać”, u okviru koje će biti izgrađena i škola za osnovno muzičko obrazovanje. Ceremoniji je prisustvovao i ministar prosvjete Damir Šehović, kao i zaposleni u ovoj najstarijoj bjelopoljskoj vaspitno- obrazovnoj ustanovi, lokalni zvaničnici i građani.\nMarković je saopštio je da će učenici iz Bijelog Polja za 26 mjeseci imati jedno velelepno školsko zdanje i istakao da će nova školska zgrada biti jedna od najvećih i najljepših u Crnoj Gori.\n-Skoro prije godinu dana, baš ovdje u Bijelom Polju, rekao sam da će Vlada obezbijediti sredstva za gradnju nove osnovne i muzičke škole u Bijelom Polju. Prije dvije nedjelje smo potpisali ugovor o gradnji, a evo danas postavljanjem kamen- temeljca obilježavamo početak radova i svjedočimo činjenici da ono što obećamo, to i uradimo- rekao je premijer.\nOn je saopštio da će nova škola „Dušan Korać” obezbijediti potpune uslove i najveće standarde za preko 1.200 učenika, koji će pohađati ovu školu, ali i za učitelje, nastavnike i ostalo osoblje.\n-Imaćemo preko 20 višenamjenskih učionica, šest specijalizovanih kabineta, zajedničke prostorije za vannastavne aktivnosti, a gradiće se i fiskulturna sala-rekao je Marković.\nPredsjednik opštine Bijelo Polje Petar Smolović zahvalio je Vladi Crne Gore i premijeru Markoviću na još jednom kapitalnom projektu koji je, kako je istakao, veoma važan za Bijelo Polje.\nTvrdi da je za dvije godine otvoreno 12.000 radnih mjesta\nPremijer je istakao da se ulaže na teritoriji čitave Crne Gore i da se stvaraju uslovi za bolji život građana, posebno onih koji žive na sjeveru.\n-Za razliku od onih koji nas kritikuju, ne rade ništa ili ne razumiju ovo što mi radimo, mi već vidimo efekte ozbiljnog ekonomskog rasta u Crnoj Gori i ubrzanog i intenzivnog razvoja. U ove dvije godine smo otvorili 12.000 novih radnih mjesta, napravili smo i obnovili preko 150 školskih objekata, a baš u ovom trenutku, na ovom, kao i na drugim mjestima, počelo se trošiti 60 miliona eura kapitalnog budžeta u ovoj godini, od čega je skoro 80 odsto opredijeljeno za sjever- istakao je Marković.


Vlast aktivno sprečava protestno jedinstvo\nMarko Stričević 13. travnja 2017.\nAktualni masovni prosvjedi diljem Republike Srbije predstavljaju kulminaciju višegodišnjeg nezadovoljstva stanovništva sustavnom devastacijom tekovina socijalne države, privatizacijom javnih poduzeća i upornim inzistiranjem političko-ekonomskih elita na uvođenju tzv. mjera štednje. Izravni povod izlasku naroda na ulice nedavni su rezultati predsjedničkih izbora na kojima je pobijedio trenutni premijer Aleksandar Vučić. Kratki izvještaj i presjek situacije za nas je pripremio Marko Stričević, aktivni sudionik u prosvjedima i član organizacije Marks21.\nProsvjedi u Srbiji, travanj 2017. (foto: MS)\nProtesti „protiv diktature“, izvorno izazvani rezultatima predsedničkih izbora na kojima je sadašnji premijer Aleksandar Vučić odneo pobedu u prvom krugu, traju već više od nedelju dana širom Srbije.\nIako su prvih dana na transparentima uglavnom bili ispisani zahtevi o poništavanju izbora, ostavkama članova Republičke izborne komisije itd., ubrzo su parole i slogani počeli da poprimaju socijalni karakter. Solidarnost sa radnicama i radnicima fabrike „Goša“ u Smederevskoj Palanci, radnicama kragujevačke „Fore“, penzionerima kojima je smanjena penzija i brojna druga socijalna pitanja počela su da izbijaju u prvi plan.\nDemonstranti ističu da problem nije isključivo u predizbornim manipulacijama i autoritarnim pretenzijama Aleksandra Vučića, već i u celom političkom kursu privatizacija i mera „štednje“ koji on predvodi, a za koji opozicioni kandidati nisu ponudili alternativu.\nProtesti zahtevaju: fer i slobodne izbore, slobodu medija, departizaciju (razrešenje svih stranačkih i korumpiranih funkcionera u javnim preduzećima), decentralizaciju (premeštanje političke moći na lokalni nivo), zaštitu i poboljšanje statusa svih radnika, sprečavanje dalje privatizacije, ukidanje smanjenja plata i penzija, zaštitu životnog standarda stanovništva, reviziju sporazuma sa MMF-om i u potpunosti javno finansirano i svima dostupno obrazovanje i zdravstvo.\nU Beogradu je protest u jednom trenutku pokušala da preuzme krajnja desnica, ali su ih ljudi u protestnoj povorci oterali uzvicima „nećemo vođe“, čime je naglašena nezavisnost protestnih događanja i oslabljena tvrdnja o jačanju nacionalizma i uopšte desnog sentimenta među mladima. Desnica pokušava da tu situaciju na društvenim mrežama spinuje tvrdnjama da protest organizuju strane organizacije civilnog društva i Vučić lično, a po brojnim profilima je izlazila informacija da su „članovi Marks21, komunisti i anarhisti“ preuzeli protest. Na to spinovanje, međutim, nije reagovao niko osim ultranacionalista i – samog Vučića. Desnica se još jednom dokazuje kao destruktivna snaga koja samo unosi podele i šteti pokretu.\nPored tvrdo desničarskih grupa, odbačena je i podrška zvaničnih partija „opozicije“. U državnim i drugim režimskim medijima forsira se i spin da proteste plaćaju Džordž Soroš i gubitnici izbora. Takođe, svakodnevno se pojavljuju i lažni zahtevi, većinom sastavljeni tako da odgovaraju trenutnoj vlasti.\nPovezivanje protesta u više gradova ne prolazi nezapaženo od strane države. U Kruševcu je zbog podrške protestima otpušten direktor sindikata Sloga u fabrici „Trajal“, a Vučić je lično obišao radnike „Goše“. Policijski i vojni sindikati su se osmog aprila pridružili protestu, iako su, prema rečima predsednika policijskog sindikata Novice Antića, svi zaposleni u vojsci i policiji dobili direktno naređenje od Nebojše Stefanovića, ministra unutrašnjih poslova, da se jave na dužnost tog dana. Desetog aprila protestu se pridružio Ujedinjeni sindikat Sloga, što je označilo simboličko ujedinjavanje studenata i radnika u borbi protiv sistema. Iako je taj protest u Beogradu u pojedinim medijima označen kao „levičarski“, na hiljade ljudi je izašlo na ulice već sledećeg dana, stajući iza zahteva koji imaju izrazito socijalno-ekonomski karakter. 12. aprila studenti su uputili javni poziv prosvetnim radnicima da se pridruže borbi.\nVlast aktivno pokušava da spreči to ujedinjavanje, što znači da se državni aparati ne pridržavaju Vučićeve izjave prema kojoj su protesti samo „izražaj demokratije“ i da su „u redu“ sve dok su mirni. Većina levičarskih grupa i pojedinaca, s druge strane, daje sve od sebe da doprinese očuvanju nezavisnosti ovog pokreta u nastanku i doprinese njegovom rastu. Budućnost protesta i karakter njegovog delovanja velikim delom zavisi od povezivanja sa organizovanom radničkom klasom.\nizbori, Marko Stričević, mjere štednje, neoliberalizam, politika, prosvjedi, Srbija\n3. siječnja 2012. Bankrot Evropske unije\n5. studenoga 2012. Bauk blokade širi se Balkanom


Jeftini letovi iz Valensije za Nirnberg - Avio karte Valensija Nirnberg - eSky.rs\nAvio karte iz Valensije\nAvio karte za Nirnberg\nAvio karte iz Valensije za Nirnberg\nPretražite letove iz Valensije za Nirnberg\nProverite najbolje prilike za letove iz Valensije za Nirnberg\nVreme u Nirnbergu (°C) - prosečne temperature i sunčani dani\n✔ Postoje li posebne ponude za letove iz Valensije za Nirnberg na eSky.rs?\n✔ Mogu li se pobrinuti za osiguranje prilikom rezervacije leta iz Valensije za Nirnberg?\n✔ Ako rezervišem let iz Valensije za Nirnberg, mogu li da rezervišem ujedno i smeštaj?\n✔ Koje avio-kompanije nude letove iz Valensije za Nirnberg?\nBudite sigurni, da na eSky.rs ponuda letova iz Valensije za Nirnberg uključuje ne samo niskotarifne avio-kompanije, već i one koje su specijalizovane za visoki standard.\nTražite smeštaj? Proverite najbolje hotele u Nirnbergu\nNađite smeštaj u Nirnbergu\nJeftini letovi do Španije Jeftini letovi iz Španije Jeftini letovi za Madrid Jeftini letovi iz Madrida Jeftini letovi za Saco Jeftini letovi iz Saco\nJeftini letovi do Kostarike Jeftini letovi iz Kostarike Jeftini letovi do Albacete Bus Station Jeftini letovi od Albacete Bus Station


Astrološki dnevnik: јун 2017\nLunacija (mlad Mesec) u znaku Raka - (od 23. do 26. juna)\nPeriod Raka je počeo, što ovoj lunaciji daje na značaju, sa obzirom da se Mesec nalazi u svom znaku gde je domaćin.\nMlad Mesec je u svom začetku, u svojoj prvoj fazi, i kao takav predstavlja otvaranje novog ciklusa i perioda pred nama.\nOva lunacija naglašava naše unutrašnje i emotivne potrebe, (ne)zadovoljstva koja želimo da iskažemo i da sve ono što nas muči izbacimo iz sebe.\nMesec će, pored konjukcije sa Suncem biti i u konjukciji sa Merkurom, što će u velikoj meri olakšati verbalizaciju naših osećanja, kao i svega onog što sa drugima želimo da podelimo.\nSa druge strane, Mars već neko vreme boravi u mesečevom znaku, gde će uoči ovog mladog Meseca biti u intenzivnom aspektu sa Jupiterom.\nSa obzirom na poziciju Jupitera u znaku Vage, akcenat će prvenstveno biti stavljen na odnose i moguće probleme u toj sferi.\nJupiter pojačava naša očekivanja, pa se mnogi mogu osetiti povredjenim, u koliko uoče da neka nadanja koja su polagali u druge, ipak ne budu ispunjena na način koji je bio očekivan.\nMars u Raku, u ovakvim situacijama može biti ''opasan'', jer svoju pasivno-agresivnu prirodu iskazuje kroz impulsivne reakcije, ne bi li postigao ono što smatra da je jedino ispravno i došao do svog ličnog zadovoljenja, pa makar to dovelo do konfliktne situacije i rušenja odnosa.\nLunacija u znaku Raka je usko vezana za pun Mesec u Jarcu koji nas očekuje 9. jula, kada će Mesec biti u konjukciji sa Plutonom i u opoziciji sa Marsom, što može doneti turbulentnu atmosferu u medjuljudskim odnosima, i energiju koja je pre svega negativno obojena.\nOvaj mlad Mesec treba iskoristiti za otvaranje u emotivnom smislu, verbalizaciju svega onog što već dugo u sebi čuvamo.\nIskazivanje iskrene emocije, potrebe i privrženosti donosi željenu reakciju suprotne strane, ali isto tako, svaki osećaj nelagodnosti ili netrpeljivosti koji ignorišemo može dovesti do problema u periodu koji sledi.\nNastupati u skladu sa unutrašnjim potrebama i primarnom emocijom je jedini ispravan put koji nas vodi do ličnog ispunjenja i zadovoljstva.\nLunacija u Raku prvenstveno aktivira kardinalne znake prve dekade, kao i sve one sa ličnim planetama ili Ascedentom od 0. do 5. stepena Ovna, Raka, Vage ili Jarca.\nTakodje, sve one sa naglašenim vodenim elementom u ličnom horoskopu, odnosno sa ličnim planetama u Ribama ili Škorpionu.\nOstali ovaj mlad Mesec mogu osetiti u manjoj meri, odnosno u zavisnosti od polja koje ova lunacija aktivira u natalnoj karti.\nОбјавио Astrološki dnevnik у 15:29:00 Нема коментара:\nОзнаке: jarac, kardinalni znaci, lunacija, Mesec, mlad mesec, ovan, Rak, vaga\nLunacija (mlad Mesec) u znaku Raka - (od 23. do 26...


Zapošljavanje i integracija Albanaca prioritet, dogovoren sa Vladom oročen na 3 meseca\n15:15, 12. 3. 2022.\nKoliko će Albanaca i Albanki u naredna tri meseca i na kojim pozicijama dobiti posao u državnim institucijama nije precizirano, ali se Vlada Srbije na to obavezala, a predstavnici države, političara sa juga i Nacionalnog saveta sastaće se tada na razgovoru o rezultatima. Bujanovački novinar Nikola Lazić podseća da je to obaveza koju država mora da ispuni zbog međunarodnih sporazuma i poglavlja koja regulišu integraciju manjina.\nDetalji o aktuelnim merama zapošljavanja u petak u niškom Naučno-tehnološkom parku\n08:43, 17. 2. 2022.\nNišlije koje traže posao, preduzetnici i poslodavci moći će da saznaju više o aktuelnim programima Nacionalne službe za zapošljavanje u petak, 18. februara, na “Startap doručku” u Naučno-tehnološkom parku u Nišu od 10 sati.\nU Nišu preko 33.000 nezaposlenih, najviše se traže radnici u industriji i doktori\n12:21, 24. 12. 2021.\nU odnosu na prethodnu godinu stopa nezaposlenosti u Nišu smanjena je za 8%, podaci su Nacionalne službe za zapošljavanje. Najveća potražnja radnika je u oblastima industrije, trgovine, turizma i građevine, dok do posla najlakše dolaze inženjeri tehnike, IT stručnjaci, profesori matematike, fizike i doktori, pa ljudi sa ovim zanimanjima gotovo da nema na listi nezaposlenih.\nU Nišu 70 nezaposlenih dobilo ugovore o samozapošljavanju\n15:50, 8. 10. 2021.\nSedamdesetoro Nišlija dobilo je danas ugovore o samozapošljavanju, a da je u Nišu nezaposlenost smanjena, konstatovala je ministarka za rad, zapošljavanje, boračka i socijalna pitanja Darija Kisić Tepavčević, koja je prisustvovala dodeli ugovora.\nDa već od sutra kreću intervjui u Vranju za posao u turskoj kompaniji Teklas koja otvara pogon i u tom gradu, rekao je predsednik Srbije Aleksandar Vučić prilikom posete Vladičinom Hanu i tamošnjem pogonu fabrike delova za auto-industriju. On je rekao da će se najpre zaposliti 250 dosadašnjih radnika Geoksa, a da je plan da do marta naredne godine tamo radi 600 Vranjanaca.


Usvojeno Izvješće na temu „Pravodobnost postupaka javnih nabava u institucijama Bosne i Hercegovine“\nVijeće ministara BiH na 157. sjednici održanoj 07.11.2018.godine je usvojilo Izvješće o realizaciji preporuka revizije učinka na temu „Pravodobnost postupaka javnih nabava u institucijama Bosne i Hercegovine“.\nU izvješću su prezentirane aktivnosti Agencije na temelju preporuka revizije učinka, koje se tiču izrade i objave plana javnih nabava, praćenje osnovnih elemenata ugovora i izmjene ugovora u institucijama Bosne i Hercegovine.. Agencija je izvršila praćenje 73 institucije BIH. Od 73 institucije BIH koje su bile pregled praćenja, dopis je poslan prema 36 institucija za očitovanje zašto nisu objavile plan nabava na svojoj web stranici prema članku 17. Zakona. Takođe , Agencija je od 9 institucija zatražila da dostave informacije vezane za zaključene ugovore u 2017.godini.\nIzvješće o realizaciji preporuka revizije učinka


Grčka i dalje ključno čvorište za migrante na "Balkanskoj ruti" - BIGportal.ba\nGrčka i dalje ključno čvorište za migrante na “Balkanskoj ruti”\nMart 27, 2019 April 3, 2019 063\nGrčka ostaje ključno čvorište za “sekundardno kretanje” migranata duž takozvane Balkanske rute ka centralnoj i severnoj Evropi, navodi se u izveštaju Evropola.\nU godišnjem izveštaju Evropola o krijumčarenju migranata navodi se da je Grčka i dalje “ključno čvorište”, iako je protok ilegalnih migranata u Evropsku uniju (EU) smanjen prošle godine, prenosi grčki list Katimerini.\nPrema izveštaju, ilegalna kretanja migranata predstavljaju “veliki izazov za agencije i institucije koje sprovode zakone EU”.\nImajući u vidu da krijumčari migranata i dalje favorizuju drumske puteve, migranti su često skriveni u vozilima, piše u izveštaju i dodaje da je to “nepromišljeno i opasno ponašanje” trgovaca ljudima, te njihova izbegavanja da budu otkriveni ponekad dovode do tragedije.\nKao podsećanje navodi se tragedija koja se dogodila u oktobru prošle godine kada je 11 migranata izgubilo svoje živote na grčkom auto-putu Ignatija.\nEvropol u svom izveštaju takođe je podvukao „konstantno rastući trend“ migranata koji pokušavaju da putuju iz Grčke u druge evropske zemlje avionom i „na taj način da zaobilaze opasno putovanje duž balkanske rute“.\nUnesko koči Erdogana, Aja Sofija ne može da bude džamija


Poslanici i delegati PSBiH učestvovali na okruglom stolu pod nazivom „Fairplay pravila za javne finansije“\nPoslanici u Predstavničkom domu Parlamentarne skupštine Bosne i Hercegovine (PSBiH) Saša Magazinović, Mirjana Marinković – Lepić, Šemsudin Mehmedović i delegat u Domu naroda PSBiH Lazar Prodanović učestvovali su danas na okruglom stolu pod nazivom „Fairplay pravila za javne finansije“, kojeg je u zgradi PSBiH, uz podršku Ambasade Kraljevine Norveške u BiH, organizirao Centar za istraživačko novinarstvo (CIN).\nNa okruglom stolu predstavljeni su rezultati dugogodišnjih istraživanja novinara CIN-a i ekonomskih eksperata u vezi sa trošenjem javnog novca u institucijama na svim nivoima vlasti u BiH. Istraživačke priče objedinjene su u dokumentu „Fairplay pravila za javne finansije“, koji, kako je rečeno na ovom skupu, obuhvata trošenje novca koje se odnosi na različite naknade i privilegije izabanih poslanika, poput naknada za troškove smještaja (odvojenog života) i prijevoza, paušale, otpremnine i „bijeli hljeb“, na trošenje novca iz budžetske rezerve, na proces zapošljavanja u državnu službu, te imenovanje direktora i upravnih odbora javnih preduzeća. Dodatak ovoj publikaciji predstavljaju i prilozi koji sadrže prijedloge određenih zakona kojima bi se problematizirale, na bolji način riješile ili ukinule određene privilegije izabranih predstavnika na svim nivoima vlasti, te napravile značajne uštede javnog novca.\nU obraćanju, koje je prethodilo panel – diskusiji, poslanik Magazinović naglasio je da je cilj okruglog stola uspostaviti dijalog i smanjiti jaz i nerazumijevanje između vladinog i nevladinog sektora, uključujući i istraživačke medije, u vezi sa upravljanjem javnim finansijama. Prema riječima Magazinovića, potrebno je otvoriti dijalog o svim prinadležnostima i privilegijama izabranih i imenovanih zvaničnika, kao i o svim eventualnim zloupotrebama trošenja javnog novca i mogućnostima ušteda.\nUčesnike okruglog stola, među kojima su bili i predstavnici entitetskih, kantonalnih i općinskih institucija, te predstavnici nevladinih organizacija, pozdravio je i ambasador Kraljevine Norveške u BiH Olav Reinertsen, koji se založio za punu slobodu medija u BiH, kao i za to da sve javne institucije dozvole slobodan pristup informacijama.\nU diskusiji, u kojoj su učestvovali i poslanici Mirjana Marinković – Lepić i Šemsudin Mehmedović, te delegat Lazar Prodanović, razmotrena su sva poglavlja CIN-ovog dokumenta, te zatraženo unapređenje zakonskog okvira u vezi sa reguliranjem trošenja javnog novca, kao i zakonska i politička odgovornost za zloupotrebu javnih sredstava.\nUčesnici okruglog stola založili su se za otvaranje mogućnosti saradnje, dijaloga o prihvatljivim rješenjima i izgradnje povjerenja između različitih struktura društva i medija kad je riječ o razumnom i transparentnom trošenju javnog novca iz budžeta institucija na svim nivoima vlasti u Bosni i Hercegovini (kraj)


Fun Blox: Razvojne igračke: SveZaKucu.rs Prodaja, Cena, Beograd, Srbija\nKarakteristike proizvoda: Fun Blox\nna kutiji je predstavljeno preko 30 oblika i ideja, a u brošuri još 54\npostoji oko 5000 mogućnosti slaganja\npospremanje je lako, jednostavno se odlože u stalak za odlaganje\nOpis proizvoda: Fun Blox\nDa li želite da Vaša deca provode manje vremena ispred televizora i kompjutera? Sve što im treba su Fun Blox - edukativne kockice jedinstvenog dizajna kojima će se igrati satima, a da nisu ni svesna da stiču znanja o dizajniranju, matematici, bojama, pritom razvijajući moć opažanja i koordinaciju očiju i ruku. Za razliku od ostalih kocki za slaganje, Fun Blox su jedinstvenog dizajna i zahtevaju od dece da upotrebe svoju maštu pri kreiranju oblika. Osmougaonog su oblika, a svaki osmougao je zaobljen sa svih strana i kompatibilan sa drugim tako da nije važan način na koji se spajaju. Stimuliše Vašu decu da razvijaju svoju kreativnost stvarajući različite oblike sa Fun Blox-om!\nIzdiktirajte operateru šifru proizvoda - šifra ovog proizvoda je: 21538\nSifra 21538, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 21538, 2, Pavle Milosevic, Obalska 18, 11000, Beograd, 063123123, pavmi@szk.com


Kako prenose mediji iz komšiluka bivši igrač Partizana je ponuđen šampionu Hrvatske\nFudbalska bomba koja bi mogla dobrano da zatrese čitav Balkan, a posebno Srbiju i Hrvatsku zove se Lazar Marković! Potencijalni srpski reprezentativac je ponuđen Dinamu iz Zagreba!\nKako saznaje "Jutarnji list" pozivajući se na svoje menadžerske izvore, za koje naglašava da su dobro obavešteni, agenti srpskog fudbalera su ponudili Markovića zagrebačkom klubu za platu od 900.000 evra po sezoni.\nBivši igrač Liverpula i Benfike ima na stolu i ponudu Bešiktaša koji mu nudi daleko bolje finansijske uslove, ali turski klub ima problema sa isplatom zarada već više od godinu dana i to je ono zbog čega još nije prihvatio tu ponudu.\nIpak, kako navode iz "Jutarnjeg" i oni sami sumnjaju da će se transfer bivšeg igrača Partizana u Dinamo Zagreb i ostvariti, ali svakako navode da postoji i ta mogućnost.\nPodsećamo da u Dinamu već igra jedan Srbin, Komnen Andrić.\nMarković je trenutno bez kluba pošto mu je istekla šestomesečna saradnja sa Fulamom, a karijera mu je od 2014. godine kada je prešao u Liverpul u strmoglavom padu.\nNije uspeo da se izbori za mesto u timu sa "Enfilda" i onda su usledila seljakanja po Sportingu, Fenerbahčeu, Anderlehtu, Halu...


PRODAJ DRŽAVNU BANJU, UZMI PARE Kako funkcioniše sistemska korupcija u Srbiji - mediji.net\nProdajom Kuršumlijske i Vranjske banje ispod tržišne vrednosti prekršeni su brojni zakoni i ugroženo je zdravlje građana, navodi se u novom izveštaju Saveta za borbu protiv korupcije, čime je potvrđeno pisanje NIN-a od 13. i 20. februara 2020. Savet sumnja da je prilikom prodaje te dve banje bilo "sistemski organizovane korupcije širokih razmera, usmerenih, sa jedne strane, na svesno pričinjavanje materijalne štete Fondu PIO i Republici Srbiji, a sa druge svesno omogućavanje trećim licima da se činjenjem ili nečinjenjem od strane Fonda i pojedinih državnih organa svesno obogate na račun njihove imovine, kupovinom nepokretnosti po cenama nižim od tržišnih".\nuzmi račun i pobedi 2020Aktuelna tema\nsavet za borbu protiv korupcijeAktuelna tema\nuzmi račun i pobedi 2020.Nova tema\nuzmi računNova tema\nsavet vlade srbije za borbu protiv korupcijeAktuelna tema\nOD DANAS SKUPLJA PUTARINA! Direktor Puteva Srbije objasnio zbog čega su korigovane cene! (VIDEO)\nOd danas se primenjuje novi cenovnik na auto-putevima u Srbiji. Vozači automobila će naplatu plaćati 10 do 30 dinara više, u zavinosti od deonice, dok će vozači kamiona morati da izdvoje od 50 do 160 dinara više nego pre poskupljenja. Zbog čega su putarine poskupele, objasnio je Zoran Drobnjak...


Ulice Severne Mitrovice\nOko 88 odsto građana u četiri opštine na severu Kosova, gde živi većinski srpsko stanovništvo, ne veruje nijednom srpskom političaru na Kosovu, a oko 99 odsto ne veruje nijednom albanskom političaru u državi.\nTo pokazuju rezultati istraživanja javnog mnjenja nevladine organizacije Aktiv iz Severne Mitrovice, koja je u drugoj polovini juna meseca ove godine anketirala 800 ispitanika iz Severne Mitrovice, Leposavića, Zubinog Potoka i Zvečana.\nRezultati istraživanja od prošle godine, pokazali su da je nepoverenje građana u srpske političare bilo 78 procenata.\nIz Aktiva navode da rezultati istraživanja nedvosmisleno ukazuju na "krizu poverenja" u društvu na severu Kosova.\nOva lista u Skupštini Kosova sada broji 9 od 10 poslaničkih mesta koja su namenjena srpskoj zajednici, drži tri ministarstva i na čelu je svih 10 opština sa srpskom većinom na Kosovu. Srpska lista je, međutim, u martu mesecu zvanično izašla iz vladajuće koalicije nakon privođenja direktora Kancelarije za Kosovo u Vladi Srbije Marka Đurića u Severnoj Mitrovici, iako ministri i dalje obavljaju svoje funkcije.\nIz Srpske liste za sad nisu odgovorili na upit Radija Slobodna Evropa da prokomentarišu ovakve nalaze.\nGrađani na severu Kosova kažu da je nepoverenje u srpske političare rezultat neispunjenih obećanja, ali je ono povezano i sa činjenicom da ne postoji autentični lider na Kosovu među Srbima, „jer se celokupna politika vodi direktno iz Beograda“.\nGovore Milica Andrić i Milan iz Severne Mitrovice:\nNepoverenje rezultat neispunjenih obećanja\nDobar poznavalac političke situacije na Kosovu, Petar Miletić, u izjavi za RSE smatra da i pored ovakih rezultata javnog mnjenja, Srpsku listu čeka svetla budućnost. Kako dodaje, kosovski izbori su u nekoliko navrata na severu bili „obična farsa u kojoj se ne biraju predstavnici slobodnom voljom, već je to uglavnom pod pritiskom i ucenom“.\n„Smatram da će još dugo biti na vlasti, a metode su ucene, pritisci, pretnje, zastrašivanja, novac, i sve one metode koje su koristili do sad, koristiće i u buduće. Narod nema snagu da se odupre takvoj vrsti politike i prosto sam sasvim siguran da će i na sledećim izborima rezultat opet biti isti“, ističe Miletić.\nIstraživanje Aktiva takođe ukazuje da 66 odsto anketiranih ne veruje u nezavisnost medija, svaki treći ispitanik smatra da je porast ilegalnih aktivnosti najveća bezbednosna pretnja na severu Kosova, a 53 procenata mladih ljudi od 18-29 godina aktivno razmišlja o odlasku sa Kosova.\nSrpska lista: Trajković udario na pregovarački tim i na Vučića\nĐurić sa Srpskom i Vučić na telefonskoj vezi


16-06-2019 14:49 Izdvojeno Svet Region\nDa, njegovoj državi, jer Crna Gora, nažalost, i prečesto tako izgleda, a oduzimanje imovine SPC sasvim sigurno nije prvi Đukanovićev potez protiv srpske manjine i pokušaj da pod plaštom "odbrane interesa Crne Gore" osnaži i zadrži čelnu poziciju, koju je "osvojio" još pre 28 godina i ukupno šest madata, što predsedničkih, što premijerskih.\nJoš pre koju godinu, ugledni list “Independent" crnogorskog lidera rangirao je na dvadeseto mesto najbogatijih predsednika sveta. Procenjeno je da je "težak" deset miliona funti: "Misteriozno bogat, poriče navode da je upleten u posao unosnog krijumčarenja duvana", navodi list.\nTo što legitimitet crnogorskog identiteta niko i ne osporava, Đukanovića ne sprečava da pokuša da minimizira sve što je srpsko u Crnoj Gori - počevši od toga kako se zove jezik koji uče deca u školi, preko ukidanja mogućnosti dvojnog državljanstva, što je najviše pogodilo crnogorske Srbe (koji bi se na taj način simbolično povezali s maticom, a i rešili gomilu praktičnih problema - mnogi među njima imaju imovinu u Srbiji, ili studiraju, ili rade), pa sve do oduzimanja prava da se manastiri Morača, Ostrog i na stotine crkava u Crnoj Gori zovu srpskim, odnosno imovinom SPC.\nO svemu tome najslikovitije govore njegovi potezi.\n- Sam Đukanović je bio najveći protivnik obnove autokefalne Crnogorske crkve, koju su pomogli početkom 90-tih crnogorski intelektualci, crnogorske kulturne organizacije, Liberalni savez i SDP kao suverenističke, antiratne i prozapadne snage. Đukanović se sada stavlja u poziciju njenog patrona, nakon sto je prvo faktički prisvojio ostvarujući kontrolu nad njenim poglavarom - komentarisao je za "Blic" prethodnih dana Nedeljko Rudović, nezavisni poslanik u crnogorskom parlamentu.\nNajdrastičniji primer koji ovo potvrđuje jeste proterivanje srpskog jezika iz upotrebe i postojanja u Crnoj Gori. Krenulo je to uvođenjem novih slova u azbuku, a kulminiralo nizom izmena u lektiri u Crnoj Gori iz koje su, u novembru protekle godine "izbacili" čuvenog Aleksu Šantića, Desanku Maksimović, Jovana Jovanovića Zmaja, Branka Radičevića... Na njihovo mesto došli su Sunčana Škrinjarić, Kemal Coco, Šimo Ešić, Hasnija Muratagić-Tuna, Nazmi Rahmani, Zuvdija Hodžić.\nDrugi veliki problem sa kojim se suočavaju Srbi u Crnoj Gori je onemogućavanje dvojnog državljanstva, a na osnovu zakona iz 2008. Kao razlog za donošenje restriktivnog zakona, koji nije tipičan za zemlje regiona, pa ni većinu zemalja EU, u tumačenjima po pravilu su se pominjale tri stvari - zaštita crnogorskog identiteta, antisrpska politika i ostanak pojednih političkih partija na vlasti tako što crnogorski Srbi ne mogu da glasaju na izborima.\n- Zabrana ulaska uvedena je da bi nam se onemogućilo da govorimo na akademijama povodom 100 godina ujedinjenja Srbije i Crne Gore, odnosno srpskog ujedinjenja 1918. godine - kazao je Raković tada, u oktobru 2018. godine, što nas dovodi do sledeće stavke.\nJoš jedan šamar "pao" je u novembru, kada je Đukanović povukao prvi potez koji je kulminirao ukidanjem odluke Podgoričke skupštine iz 1918. godine odnosno odluke o ujedinjenju Srbije i Crne Gore. U crnogorskom parlamentu, krajem novembra, time je praktično kapitalizovana Đukanovićeva izjava iz Pariza da je Crna Gora "tragično anektirana pre 100 godina od Srbije", koja ju je, kako je rekao, "uvukla u Prvi svetski rat".\nMada nije čudno da njegove izjave, koje su neretko i maliciozne, u svojoj konačnici imaju samo jedan cilj - udaljavanje, podele i zavadu dva naroda - srpskog i crnogorskog, ova izjava je više od toga. Ona je neskriveni pokušaj da se falsifikuje istorija i da se na "leđima" tog pokušaja ojačaju temelji njegovog projekta "lične države", kojoj je, ako je suditi po javno izrečenim stavovima, sve prihvatljivo osim prijateljskog odnosa sa Srbima, koji čine i značajan deo stanovništa te države.\nMeđutim, pošto istorija ne trpi falsifikovanje i proizvoljna i politički prilagođena tumačenja, u razgovoru sa istoričarima "Blic" je podsetio na činjenice koje su u izjavi crnogorskog predsednika iskrivljene i zloupotrebljene, a više o tome pročitajte u posebnoj vesti.\nJoš jedna stvar koja je Srbe veoma zabolela, bilo je prisustvo vojnog atašea Ivana Mašulovića na proslavi akcije "Oluja" u kojoj je proterano 250.000 Srba i ubijano najmanje 2.500. Od ovog poteza, o kome je čitava dva dana vlast u Podgorici ćutala, neprimerenije je jedino bilo objašnjenje pristiglo sa adrese crnogorskog Ministarstva odbrane u kome se Mašulovićevo stajanje pored zastave sa natpisom "Za dom spremni" naziva - "bezazleni civilizacijski čin".\nSvojim prisustvom, crnogorska vlast je praktično dala legitimitet "Oluji". Zvanična Podgorica je ovim činom zanemarila ne samo stradanje ljudi u "Oluji", već i činjenicu da se u Crnoj Gori, prema poslednjem popisu stanovništva, 28,73 odsto građana izjašnjavaju kao Srbi. Pa nije nerazumno ni zapitati se kakvu je poruku njima poslala vlast Mila Đukanovića.\nŽelja crnogorskih vlasti da se "opere" od istorije, zasigurno se zasniva na želji da u budućnost koju su za sebe odabrali, zagaze sigurnim korakom. A odbrali su kosovske partnere.\n6. Priština - iskreni prijatelj Crne Gore\nTu priliku je iskoristio da Kosovo nazove "iskrenim prijateljem" Crne Gore, ali i da Srbiji uputi poruku. Reakcije Srbije na slanje crnogorskih oficira na Kosovo nazvao emotivnim, a pitanje formiranja vojske Kosova, kojom je prekršen niz sporazuma i koju Beograd tretira kao pretnja po srpsko stanovništo na KiM, ocenio kao "unutrašnju stvar susedne zemlje".\n7. Đukanovićeva propaganda o "Velikoj Srbiji"\nNJegova taktika, kada je reč o građenju razdora između dva naroda se, međutim, ne završava na unutrašenjm i međudržavnom planu. Đukanović, naime, minule godine nije propuštao da izvan okriva regiona širi propagandu o ideji "Velike Srbije" kao najvećoj pretnji na Balkanu koja i dalje opstaje.\nSvaki njegov intervju za strane medije zasnivao se na toj premisi i Srbiji kao remetilačkom faktoru broj jedan. Tako je nakon izjave o tragičnoj aneksiji Crne Gore i guranju Crnogoraca u Prvi svetski rat, izgovorenoj u Parizu na dan obeležavanja 100. godina od primirja u Velikom ratu, Đukanović za ugledni francuski "Figaro" govorio o raznim problemima na Balkanu, od kojih većina na prvi pogled i zaista jesu realni. Problem je, međutim, što prema Đukanovićem viđenju, svi problemi Balkana isključivo potiču iz Beograda. Tako on smatra i da se ideja o "Velikoj Srbiji" ponovo uzdiže na horizontu i preti miru u regionu. Ovakva priča besmislena je na više nivoa, ne samo zato što su pristalice ideje "Velike Srbije", za koju je današnja Srbija već platila paprenu cenu, marginalne, već i zato što ako postoji problem od uzdizanja bilo kakvog velikog nacionalnog projekta na Balkanu, to čini se, izvesno nije srpski. Teritorijalne pretenzije dolaze sa sasvim drugo mesta i sa njima se, osim Srbije, suočava i Crna Gora i druge države u regionu, a reč je o projektu "Velike Albanije".\nPročitajte OVDE kako je Bećković poćerao Mila.\nGENERAL PAVKOVIĆ: Imam nove dokaze, nastavljam bitku protiv Tribunala


Beta 26. marta 2020. 22:55\nItalija je večeras blokirala usvajanje zaključaka na video samitu Evropske unije, zbog nedovoljno snažnog zajedničkog odgovora na ekonomsku krizu izazvanu pandemijom novog korona virusa.\nPremijer Italije Djuzepe Konte nije prihvatio nacrt zaključaka pripremljen uoči video konferencije lidera EU, već zahteva „snažan i adekvatan“ odgovor bloka 27 zemalja na ekonomsku krizu, rekao je njegov saradnik za AFP.\n„Ovde se radi o reagovanju inovativnim i potpuno adekvatnim finansijskim instrumentima na rat u kojem se moramo zajedno boriti da bismo ga dobili što je pre moguće“, rekao je Konte kolegama, preneo je isti izvor.\nPodržan od Španije, Konte je od predsednika Evropskog saveta, Evropske komisije, Evropskog parlamenta, Evropske centralne banke i Evrogrupe zatražio da u roku od 10 dana sačine nov predlog odgovora na tešku ekonomsku krizu koja preti Evropi.\nItalija, korona virusom najteže pogodjena evropska zemlja čiji je dug jedan od najviših u evrozoni, očekuje od EU veću finansijsku solidarnost kako bi bio izbegnut haos u evrozoni.\nKljučni savetnik britanskog premijera ima simptome korona virusa\nČedomir Tasić (86) iz Niša marljivo priprema kožuhe i šubare za…


Napadnut vođa navijača Partizana, tužilaštvo naložilo istragu - KRIK\nObjavio/la KRIK.rs 9 jula, 2021\nNapad na Radisavljevića u centru Beograda (foto: facebook/twitter video printscreen)\nMiloša Radisavljevića Kimija, vođu navijačke grupe „Partizanovci“, napala je danas u Višnjićevoj ulici u centru Beograda nekolicina mladića za koju se veruje da su pripadnici suparničke grupe „Principi“ uhapšenog Veljka Belivuka. Prvo osnovno tužilaštvo u Beogradu naredilo je policiji da pribavi snimke bezbednosnih kamera i otkrije ko su napadači.\nNije poznato da li je u napadu iko teže povređen, a na snimku koji se ubrzo pojavio na društvenim mrežama vide se petorica napadača koji Radisavljevića i momka koji je bio s njim u društvu gađaju stolicama i drugim predmetima.\nKako su za KRIK potvrdili iz Prvog osnovnog tužilaštva u Beogradu dežurni tužilac je naredio policiji da pribavi snimke video-nadzora, utvrdi da li je neko povređen i otkrije identitet napadača.\nNapad se dogodio na Dorćolu koji je poznat kao deo grada koji drži Radisavljevićeva ekipa.\nRadisavljević je ranije bio jedan od vođa grupe „Alkatrazׅ“ koja je bila najuticajnija na Partizanovoj južnoj tribini. Vođe ove grupe pohapšene su posle ubistva francuskog navijača Brisa Tatona, a „nebranjenu“ tribinu preuzela je 2013. ekipa pod imenom „Janjičari“ Aleksandra Stankovića zvanog Sale Mutavi koju su činili prebegli navijači drugih klubova.\nRadisavljević je u tom trenutku bio u zatvoru gde je služio kaznu zbog pretnji novinarki „Insajdera“ Brankici Stanković, a po izlasku je okupio novu navijačku grupu koja je navijala sa istočne tribine i ubrzo ponela ime „Partizanovci“.\nBorba za prevlast na tribini pojačala se posle ubistva Stankovića 2016. kada je južnu tribinu preuzeo njegov najbliži saradnik Veljko Belivuk zvani Velja Nevolja koji je grupu preimenovao u „Principi“.\nU javnosti je ostao upamćen događaj iz decembra 2017. kada se dogodila opšta tuča na južnoj tribini sa koje je Žandarmerija izvukla nekoliko muškaraca pretučene, krvave i gole do pasa. Ispostavilo se da su pretučeni bili hrvatski državljani koji su dovedeni kao pojačanje za Radisavljevićevu ekipu. Nakon ovog događaja Belivukova ekipa je Kimijevu grupu pogrdno prozvala „Splićani“.\nIza bitke za tribinu, kako se sumnja, bila je borba za prevlast nad poslovima sa drogom, a nered na tribini navodno je organizovao Filip Korać, uticajni kriminalac i i desna ruka vođe zemunskog klana Luke Bojovića, piše u dokumentu srpske bezbednosne agencije BIA koji poseduje KRIK.\nRadisavljevića ekipa je postepeno nasilno potiskivana kako je rastao Belivukov klan dok na kraju nije potpuno izbačena sa stadiona posle ubistva Ljubomira Markovića Kiće, vođe Alkatraza koji je po odsluženju kazne za ubistvo Tatona pokušao da povrati svoje mesto na tribini. Marković je ubijen u novembru 2019. godine u Beogradu, a ubistvo još nije rasvetljeno.\nBelivukova ekipa sačekivala je Radisavljevićeve saradnike, pretila im, a snimke postavljala na društvene mreže šaljući mu poruku da je sledeći.\nRadisavljević se sklonio, a u avgustu prošle godine Belivuk i njegovi saradnici su, kako sumnja tužilaštvo, oteli i ubili njegovog prijatelja i saradnika Gorana Veličkovića Goksija.\nBelivukova grupa je pohapšena početkom ove godine, a u javnosti se spekuliše ko će da preuzme navijanje, ali i nelegalne poslove. Iz zatvora, gde je služio kaznu zbog učestvovanja u ubistvu Tatona, pre nekoliko dana izašao je Đorđe Prelić Prela koji se navodno pridružio onome što je ostalo od Belivukovih saradnika.\nBelivuk i njegovi saradnici sumnjiče se za najmanje tri ubistva i otmice. Inače su bili bliski kavačkom klanu koji godinama ratuje sa škaljarskom kriminalnom grupom – kojoj je, između ostalih, bliska ekipa pomenutih Filipa Koraća i Luke Bojovića. Više o ratu klanova pročitajte ovde.


GRADNJA JEFTINIH STANOVA U MARTU\nVlada Srbije doneće na sednici u januaru uredbu o učešću države u finansiranju izgradnje do 10.000 stanova u toku 2010. godine. Prodajna cena tih stanova biće od 700 do 1.350 evra po kvadratnom metru, u zavisnosti od grada i zone. Potencijalni kupci mogu biti svi oni koji nemaju stan u vlasništvu, a početak izgradnje očekuje se u martu. Država će izdvojiti dve milijarde dinara iz budžeta preko Ministarstva za prostorno planiranje za subvencionisanje kamatne stope za projektno finansiranje izgradnje. Ona na taj način smanjuje troškove izgradnje i preuzima deo rizika prilikom podizanja stambenih objekata. Time se povećava sigurnost građevinskih preduzeća i poslovnih banaka i omogućavaju se povoljni uslovi finansiranja.\nProgram kreditiranja stambene izgradnje predviđa da investitor, odnosno građevinsko preduzeće, obezbeđuje zemljište sa pribavljenom lokacijskom dozvolom i projektno-tehničku dokumentaciju stambenog objekta, a ostatak koji čine troškovi izgradnje, komunalne infrastrukture i naknada za uređivanje građevinskog zemljišta finansiraju poslovne banke. Država će plaćati deo kamatne stope po projektima izgradnje stambenih objekata koje odobre banke. Banke koje učestvuju u programu određuju se na osnovu javnog poziva koji objavljuje Ministarstvo životne sredine i prostornog planiranja.\nVlada Srbije odrediće maksimalnu cenu po gradovima i njihovim zonama, a pravo na kupovinu imaće samo oni koji nemaju stan u vlasništvu. Ograničenje maksimalne cene predviđeno je u cilju sprečavanja prolongiranja prodaje zbog očekivanja viših prodajnih cena. Na taj način oživljava se građevinski sektor, s jedne strane, a sa druge - tržište nekretnina. Bitna je činjenica da građevinska industrija čini 40% celokupne industrije, kao što je proizvodnja materijala, hemijska industrija.


Brnabić na Generalnoj skupštini UN\nPredsednica Vlade Srbije Ana Brnabić predvodiće delegaciju na generalnoj debati 73. zasedanja Generalne skupštine Ujedinjenih nacija, u Njujorku.\nPredsednica Vlade Srbije Ana Brnabić predvodiće delegaciju u kojoj će biti i prvi potpredsednik Vlade i ministar spoljnih poslova Ivica Dačić, na generalnoj debati 73. zasedanja Generalne skupštine Ujedinjenih nacija, u Njujorku, od 24. do 28. septembra, najavila je Vlada Srbije.\nBrnabić će se obratiti Generalnoj skupštini UN u četvrtak, 27. septembra. Na generalnoj debati učestvovaće neki od najuticajnijih svetskih političara i lidera, između ostalih i predsednik SAD Donald Tramp, premijerka Velike Britanije Tereza Mej, predsednik Francuske Emanuel Makron, predsednik Turske Redžep Tajip Erdogan, premijer Japana Šinzo Abe, premijer Španije Pedro Sančez i mnogi drugi.\nGlavna tema Generalne debate 73. zasedanja Generalne skupštine Ujedinjenih nacija je „UN relevantne za sve ljude: globalno liderstvo i podeljena odgovornost za mirna, jednaka i održiva društva“. Kao glavna pitanja izdvojena su unapređenje i bolje razumevanje sistema UN i jača podrška multilateralizmu, kao i implementacija odluka GS UN i pronalaženje efikasnog odgovora na izazove koji ugrožavaju mir, jednakost i održivost društva.\nBrnabić će u ponedeljak, 24. septembra, prisustvovati prijemu koji organizuje predsednik SAD Donald Tramp.\nTakođe, Brnabić će biti na ručku koji za šefove delegacija priređuje generalni sekretar Ujedinjenih nacija Antonio Gutereš u utorak, 25. septembra i učestvovaće na sastanku na visokom nivou pod nazivom „Akcija za mir“, koji je posvećen mirovnim operacijama, u organizaciji generalnog sekretara UN.\nPremijerka Srbije je i jedan od učesnika poslovnog foruma ”Blumberg global” u sredu, 26. septembra.\nTokom boravka u Njujorku, predsednica Vlade imaće niz bilateralnih sastanaka sa svetskim liderima, između ostalih i sa premijerom Holandije Markom Ruteom i predsednikom Švajcarske Alenom Berseom.\nBrnabić obišla Njujoršku berzu: Srbija otvorena za poslovanje


Tag "serbia" (1/3)\nHome / Tagovi / Tag "serbia" (1/3)\nWeb Serbia je direktorijum kvalitetnih srpskih sajtova. www: http://www.webserbia.net/\nJugohem danas kao akcionarsko društvo posluje na najvišem nivou prateći zahteve tržišta i potrebe kupaca. U cilju daljeg usavršavanja poslovanja odnedavno je uveden i standard ISO 9001. Kompanija proizvodi široku paletu hemijskih proizvoda, kako za potrebe industrije, tako i za domaćinstva. www: http://www.jugohem.com/\nSrbija jugohem serbia protivpozarni premaz ekspandujuci protivpozarni premaz intumescentni premaz Firestop\nApartmani Pavlović Sokobanja\nNudimo sve vrste apartmana u samom centru Sokobanje.Apartmani Pavlovic za goste sa stilom. Rezervišite vaš apartman online. www: http://www.apartmanipavlovic.com/\nSrbija Sokobanja banja turizam hoteli banje soko-banja apartmani Sokobanja sokobanja-sobe sokobanja-apartmani apartmani u Sokobanji sokobanja-smestaj serbia smestaj-u-sokobanji privtani-smestaj soko sokograd ozren banjica


Nebojša Ilić postao član Takmičarke komisije Svetske veslačke federacije, Nikola Stojić Komisije za organizaciju događaja, a Ana Nikolić Komisije za veteransko veslanje\nSvetska veslačka federacija (FISA) u ponedeljak, 22. oktobra 2018. ukazala je ogromno priznanje srpskom veslanju. Naime, čak troje naših ljudi postali su članovi Komisija FISA, što će ujedno biti prvi put da srpsko veslanje ima predstavnike u izuzetno važnim telima najznačanije svetske veslačke organizacije. U naredne četiri godine najtrofejniji trener u istoriji srpskog veslanja, Nebojša Ilić, biće član izuzetno važne Takmičarske komisije FISA (Competitive Rowing Commission), najuspešniji srpski veslač i bivši reprezentativac naše zemlje, Nikola Stojić, biće deo Komisije za organizaciju takmičenja (Events Commission), dok će bivša reprezentativka i dugogodišnji internacionalni sudija Ana Nikolić, dati svoj doprinos u Komisiji za veteransko veslanje (Masters Rowing Commission).\n– Izbor u Takmičarku komisiju Svetske veslačke federacije za mene lično predstavlja veliku čast, istovremeno i ogromnu obavezu. Iako je ovo priznanje mom višedecenijskom radu u veslanju i velikom broju medalja koje sam kao trener sa reprezentavijom Srbije osvojio na najvećim svetskim takmičenjima, istovremeno je iskazivanje velikog poštovanja od FISA kompletnoj srpskoj struci i kompletnom Veslačkom savezu Srbije. Maksimalno ću se potruditi da dam svoj doprinos radu Komisije za takmičenja i da ću zajedno sa ostalim članovima ove Komisije podstaći dalji razvoj i unapređenje svetskog veslanja. Ujedno, nadam se da će sve to imati i uticaj na poboljšavanje pozicije srpskog veslanja u FISA – kazao je Nebojša Ilić i dodao – Ovom prilikom se zahvaljujem svim ljudima u Veslačkom savezu Srbije koji su od početka učestvovali samom u radu i davali mi veliku podršku na mom veslačkom putu koji traje punih 40 godina.


Aničić: Ne pretimo nikome, ali idemo u Lučane po sva tri boda\nBeogradski Voždovac u okviru 27.kola Super lige Srbije gostuje u Lučanima gde će odmeriti snage sa ekipom Mladosti. Pobeda nad crno-belima u prethodnoj rundi ulila je veliko samopouzdanje ’’zmajevima’’ pa nema sumnje da će i na ovom gostovanju pokušati da ostvare pobedu.\nDomaći tim je ove sezone ostvario jedanaest pobeda, uz šest remija i devet poraza, pa sa 39 bodova na svom kontu trenutno zauzima 5.mesto na tabeli. U prethodnom kolu poraženi su u Nišu u duelu sa ekipom Radničkog, a rezultat je bio 1:0. Gostujući tim je ove sezone ostvario osam pobeda, uz četiri remija i četrnaest poraza, pa sa 28 bodova na svom kontu trenutno zauzima 12.mesto na tabeli. U prethodnom kolu su kao domaćini savladali ekipu Partizana, a rezultat je bio 1:0. Prethodni duel ovih rivala odigran tokom jesenje polusezone u Beogradu završen je podelom bodova, a rezultat je bio 1:1 (0:0).\nŠef stručnog štaba ’’zmajeva’’ Dragan Aničić svestan je da je gostovanje u Lučanima uvek neugodno, ali ističe da njegov tim dolazi po sva tri boda:\n’’Očekuje nas teška utakmica protiv ekipe koja je u polufinalu Kupa Srbije, čime je dokazala da poseduje odličan kvalitet. Slobodno mogu da kažem da je Mladost među četiri najbolje ekipe u Srbiji. Odlično su odradili prelazni rok, ostali igrači su dugo na okupu i u klubu je odličan trener koji ima kontinuitet rada, što je jako bitno. Naš jedini imperativ je pobeda i ka tome ćemo stremiti. Ne pretimo nikome, ali idemo u Lučane po sva tri boda.’’\nMeč 27.kola Super lige Srbije između Mladosti i Voždovca igra se danas, u nedelju 17.marta 2019.godine, sa početkom u 18:00 časova.


- Kada je reč o lokalnim zajednicama, prioritet mora biti pojačana disciplina u primeni mera propisanih u borbi protiv virusa korona – rekao je Zeljković, prenosi Srpskainfo.\nOn je naveo da je postotak zaraženih u poslednje vreme isti, ali da će u skladu sa situacijom eventualno biti razmatrane dodatne mere.\nVirus korona potvrđen je u Republici Srpskoj kod još 202 lica od testiranih 216, a preminule su dve starije osobe sa Pala i iz Doboja.\nPOTREBNO POOŠTRAVANJE MERA Zeljković istakao da je POGORŠANA epidemiološka situacija u Srpskoj\nPREPORUKA DA SE NOSE I NA OTVORENOM Zeljković: Zaštitnih maski ima dovoljno na tržištu\nNakon stravičnog napada razjarenog medveda na Sulejmana Huseinbegovića (53) u selu Repovci kod Konjica, njegovo zdravstveno stanje i dalje je teško, ali nije životno ugrožen, potvrdio je njegov brat Edin u telefonskom razgovoru.\nPredsednik SNSD Milorad Dodik poručio je da današnje izjave Bakira Izetbegovića prevazilaze sve što je do sada rečeno.\n"EKONOMSKA KATASTROFA" Trivićeva poručuje da će prodaja obveznica odvesti Srpsku u propast\nAko su istiniti navodi da je Republika Srpska prodala obveznice u vrednosti od 300 miliona evra na Londonskoj berzi onda to nije nikakav uspeh niti znak snage, već zapravo znak jedne ekonomske katastrofe koja čeka budžet i narod Republike Srpske.\nOkružno tužilaštvo Istočno Sarajevo u naredna 24 časa odlučiće o daljem postupanju u slučaju načelnika opštine Han Pijesak Slobodana Đurića, kojeg policija sumnjiči da je teško pretukao jedno lice na putu ka Vlasenici.\nELEZ OSTAJE U PRITVORU Odbijena žalba njegovog advokata\nApelaciono veće Suda BiH odbilo je žalbu advokata Darka Eleza na odluku da mu se produži pritvor po predlogu Tužilaštva još za dva meseca.\nIznenađenje za malog Dragana: Bijeljinska policija OBRADOVALA DEČAKA za rođendan (FOTO)\nPripadnici Policijske stanice Bijeljina dva obradovali su na rođendan dečaka Dragana koji i sam želi da postane policajac, objavljeno je na Fejsbuk stranici Ministarstva unutrašnjih poslova Republike Srpske.\nApstraktni dokument PODIGAO PRAŠINU: Priča o non-pejperu važnija od stvarnih problema građana\nBosna i Hercegovina ima procentualno najveću stopu smrtnosti od kovid-19 u Evropi. Ljudi umiru od virusa, kasnimo s vakcinacijom, u Federaciju BiH stigli neispravni respiratori. Sarajlije se danima bune, traže ostavku rukovodstva Vlade, traže odgovorne. Ipak, glavna vest u državi je neslužbeno pismo o prekrajanju granica zemalja Zapadnog Balkana.\nOVDE SU SE SNIMALI “KAPETAN LEŠI” I “VINETU” Peščane piramide kod Foče podsećaju na one u Koloradu\nU selu Dančići, u mestu Pirni Do nedaleko od Foče imamo priliku vidjeti jedinstven prirodni fenomen – peščane piramide koje se nalaze na devetom kilometru starog puta Foča – Miljevina – Sarajevo.\nU poslednja 24 sata utvrđeno je da je korona virusom zaražen još jedan zdravstveni radnik iz bolnice “Doktor Mladen Stojanović” u Prijedoru. Gradonačelnik Prijedora, Milenko Đaković izjavio je da je novi zaraženi zdravstveni radnik već desetak dana u izolaciji te da nema kontakata za dalji prenos virusa.\nĐokić: Dijalogom omogućiti ekonomski rast\nPredsednik SP Petar Đokić rekao je da Republika Srpska ne poziva ni na kakve sukobe niti rat, nego na dijalog o problemima koji objektivno postoje, kako bi se omogućio ekonomski rast i razvoj u narednim godinama, kako u Srpskoj, tako i u BiH.\nPREDEBEO FLOMASTER? U BiH nikada nije zvanično definisana međuentitetska granica\nNakon Dana Republike i priča o samostalnoj i jakoj Srpskoj se vraća u realnost, jer RS nema definisanu međuentitetsku granicu sa Federacijom BiH, a linija razgraničenja dozvolom predstavnika Republike Srpske u Sarajevu 2013. godine proširena je na 250 metara.\n"Uspešan dan za Srpsku" Na Londonskoj berzi prodate obveznice u vrednosti od 300 miliona evra\nSrpski član i predsedavajući Predsedništva BiH Milorad Dodik istakao je na Mrakovici da je današnji dan bio uspešan za Republiku Srpsku, jer se njenim obveznicama trgovalo na Londonskoj berzi.\nZa i protiv neradne nedelje: Prilika za odmor radnika ili put ka birou\nRealizacija odluke o neradnoj nedelji uskoro bi mogla ugledati svetlost dana.\nSaveti doktora u BiH: Kako preživeti VRELI TALAS\nUsled visokih temperatura koje su ovih dana više od 30 stepeni Celzijusovih, iz Zavoda za javno zdravstvo Federacije Bosne i Hercegovine preporučuju da se građani ne izlažu suncu nepotrebno, da ograniče aktivnosti na jutarnje i večernje sate te da izbegavaju sunce od 10 do 18 časova.\nDAN ŽALOSTI ZBOG SMRTI OSAM TINEJDŽERA U BiH oplakuju mlade koji su se ugušili tokom novogodišnje noći, čekaju se rezultati obdukcije\nU BiH danas je dan žalosti zbog tragične smrti osmoro mladih iz opštine Posušje koji su stradali u novogodišnjoj noći u iznajmljenoj vikendici u Tribistovu.


Rukovodstvo američkog Senata saglasilo se da će proces opoziva bivšeg predsjednika Donalda Trumpa odgoditi do 8. februara.\nLider većine u Senatu sugerisao je da će ovim predsjednik Joe Biden dobiti dodatno vrijeme da iznese svoj program koji je ranije najavio.\nTrump se suočava sa opozivom na osnovu optužbi da je podsticao na nasilje nakon što su njegove pristalice upale u zgradu Kongresa 6. januara.\nPredsjedavajuća Predstavničkog doma Nancy Pelosi izjavila je ranije da je inicijativa za opoziv Trampa biti početkom sedmice poslata Senatu i to će značiti početak procesa.\nMeđutim, rukovodstvo Senata postiglo je saglasnost da izmijeni regulative i da odgodi početak procesa za dvije sedmice.\nSenator Mitch McConell je tražio je početak procesa u februaru kako bi Trumpov tim imao više vremena za pripremu slučaja.\nU Predstavničkom domu prošle sedmice izglasan je opoziv Trumpa, a u Senatu je potrebna dvotrećinska većina, ali nije poznato koliko će se predstavnika Republikanske stranke pridružiti demokratama u glasanju.\nUkoliko bude izglasan opoziv, Trump neće više moći da se kandiduje.\nTrump koji je sa funkcije predsjednika otišao 20. januara biće prvi šef američke države koji se suočava sa opozivom nakon odlaska iz Bijele kuće.


Đelić: Srbija planira da bude spremna za EU 2015. godine | EurActiv Srbija\nĐelić: Srbija planira da bude spremna za EU 2015. godine\nPotpredsednik Vlade Srbije Božidar Đelić rekao je da je cilj Srbije da do kraja 2015. godine bude spremna za ulazak u EU, a da će datum prijema zavisiti od "ekonomskih prilika u Evropi, opšteg raspoloženja i pronalaženja kreativnih rešenja o pitanju Kosova". U intervjuu za nemački EurAktiv, on je rekao da je Srbija spremna na "specifična" i pragmatična rešenja za status Kosova do kojih bi se došlo u saradnji Beograda i Prištine i uz uvažavanje interesa obe strane.\nĐelić je rekao da cilj postavljen za 2015. godinu znači približavanje pravnoj tekovini EU i sprovođenje neophodnih reformi, a da nakon toga pitanje ulaska u EU prelazi u domen političke odluke. "Ne zavisi samo od nas da li ćemo pristupiti 2016. godine ili kasnije. To će zavisti od ekonomske situacije u Evropi, opšteg raspoloženja i pronalaženja kreativnih rešenja o pitanju Kosova", rekao je Đelić u intervjuu koji je dao tokom posete Berlinu u februaru.\nĐelić je rekao da Srbija ne traži privilegije u integraciji u EU ali i da očekuje da će biti "tretirana u skladu sa dobro poznatim kriterijumima". Ponovio je da je strateški cilj Srbije da joj na samitu EU u decembru bude odobren status kandidata i da se Beograd nada da će pregovori početi na proleće 2012. godine.\nOn je rekao da postoji konsenzus u EU i Srbiji da je potrebno pronaći i izručiti preostala dva begunca i ocenio da bi to bio najbolji način da Sribja dokaže da u potpunosti sarađuje sa Haškim tribunalom.\n"Ipak, to nije jedini način da se to pokaže", rekao je on i podsetio da je ranijih godina omogućen napredak u evropskim integracijama, pošto je saradnja sa Tribunalom pozitivno ocenjena i o tome je postojao konsenzus u EU, iako haški optuženik Ratko Mladić nije uhapšen. Naveo je i da je nedavna poseta glavnog tužioca Haškog tribunala Serža Bramerca (Serge Brammertz) bila prilika da Srbija ponovo pokaže neospornu političku volju za saradnju s Tribunalom i dodao da očekuje njegove pozitivne izveštaje u junu i decembru 2011. godine.\nVeliki deo IPA odlazi evropskim konsultantima\nPotpredsednik Vlade Srbije je ponovio da sredstva EU za podršku reformama u zemljama Zapadnog Balkana nisu dovoljna da bi se sprovele neophodne reforme.\nUpitan kako Srbija koristi sredstva koja dobija iz pretpristupnih fondova EU (IPA), Đelić je rekao da Srbija dobija oko 200 miliona evra godišnje, ali da gotovo dve trećine odlazi na troškove za evropske konsultatne koji sarađuju u izgradnji institucija. "Samo trećina tog novca se ustvari dodeljuje projektima, koji se odnose na infrastrukturu. To je definitivno ograničena suma novca za promenu stanja na terenu", rekao je on.\nĐelić je ponovio predlog da se iz postojećih fondova, namenjenih podršci reformama tokom ove decenije, veća sredstva izdvoje u fazi pre pristupanja EU, a manja nakon pristupanja, s tim što bi ukupan iznos ostao nepromenjen. On je dodao da je reč o nekoliko stotina miliona evra koji bi bili ranije dodeljeni, s obzirom da je Zapadni Balkan relativno malo područje.\nOn je, takođe, ocenio da je podrška građana Srbije pridruživanju EU opala zbog krize i ocenio da se Evropa čini slabijom zbog krize i nezadovoljstva njenih građana. On je istakao da u Srbiji postoji konsenzus o članstvu u EU i dodao da je uveren da će se to održati i u narednim godinama. Naveo je i da je Vlada Srbije prošla nedavno kroz krizu i ocenio da postoje dobre šanse da vlada opstane do završetka četvorogodišnjeg mandata.\nPrema njegovim rečima, zbog ekonomskih teškoća sa kojima se građani suočavaju, Srbija mora da radi na privlačenju investicija i razvijanju infrastrukture i da se usredsredi na naredne korake u vezi sa evropskom integracijaom.\nOn je rekao da se očekuje da će probna proizvodnja u Fijatovoj fabrici u Kragujevcu početi u novembru, istakavši da je to prva fabrika automobila koja će biti otvorena u Evropi nakon pet godina. Očekuje se da će se u toj fabrici proizvoditi 250.000 automobila godišnje i da će izvoz iznositi 1,6 milijardi evra.\nĐelić je rekao i da se očekuje prodaja 51% Telekoma Srbije za šta su, kako je naveo, zainteresovani Dojče telekom (Deutche), Ostrijan telekom (Austrian) i druge kompanije, a očekuju se i nove investicije u energetskom sektoru.\nOn je rekao da Srbija u ovoj godini očekuje između tri i četiri milijardi dolara investicija. Naveo je da su u 2010. u Srbiji direktne strane investicije iznosile oko milijardu dolara, a u 2009. oko 1,4 milijarde evra, što je bio rekord u regionu.\nGovoreći o borbi protiv organizovanog kriminala i korupcije, Đelic je rekao i da su zemlje regiona pokazale da sarađuju u borbi protiv organizovanog kriminala, istakavši da su danas u Srbiji najznačajniji kriminalci ili uhapšeni ili su u bekstvu. Organizovani kriminal nećemo tolerisati. Mi smo usred ove bitke i nemamo izbora: Ili mi ili oni. Ili mafija i kriminal ili demokratija i evropska budućnost", rekao je on i dodao da je saradnja na operativnom i obaveštajnom nivou sa drugim zemljama i EU ključna.\nPrema njegovim rečima, u borbi protiv korupcije uhapšene su osobe koji su bile na visokim javnim funkcijama u različitim oblastima. Kako je ocenio, to je dokaz da postoji kritična masa u administraciji i javnosti za borbu protiv te pojave.\nĐelić je rekao da Romi čine oko 90% osoba koje su tražile azil u EU i da Srbija čini korake kako bi sprečile zloupotrebu viznog režima kroz kampanje za informisanje, ali i unapređenje položaja Roma.\nDržave su pre svega odgovorne da obezbede uključivanje u društvo. Ipak, pitanje Roma je evropsko. Tokom mađarskog predsedavanja (EU) biće usvojena evropska politika o inkluziji Roma. Mi ćemo vrlo aktivno učestvovati u tome", rekao je on i dodao da je tokom 2010. oko 1,5 miliona građana Srbije putovalo u zemlje EU bez kršenja i zloupotrebe propisa.\nĐelic: Srbija za pragmatična rešenja za status Kosova\nKada je reč o pitanju Kosova, potpredsednik Vlade Srbije je ukazao da se ponavljanjem već poznatih stavova ne može daleko odmaći i da je kompromis Srba i Albanaca jedini put do trajnog mira i pomirenja u regionu.\n"Ne možete imati trajan mir ukoliko podržavate sučeljavanje dva nacionalizma. Mnogo je bolje podržati nezadovoljavajući ali izvodljiv evropski tip kompromisa", kazao je Djelić. On je rekao da će za to biti potrebna "kreativnost" i istakao da pet zemalja EU ne priznaje Kosovo i da Kosovo zbog toga nikako ne bi moglo da postane članica Unije.\nNa opasku da govori o kreativnosti, ali ne i o rešenju, Djelić je rekao da govori "o rešenju, li ne i o priznavanju" (Kosova). "Kada je reč o kreativnosti, predložili smo da se razmotri model dve Nemačke iz 1972. godine. Razmatrali smo mogućnost da se nadahnemo modelom Hong Konga. Takođe smo razgovarali o modelu Olandskih ostrva između Finske i Švedske", rekao je Djelić.\n"Spremni smo za veoma specifično rešenje za veoma specifičnu situaciju", kazao je potpredsednik Vlade Srbije.\nOn je istakao da se do rešenja mora doći kroz dijalog za Prištinom i da ne treba smatrati da je potreban izbor između Evrope i Kosova jer je moguć mnogo bolji ishod, a to je postizanje "istorijskog kompromisa" koji će omogućiti da čitav region uđe u Evropu.\nÐelić je istakao da je jednostrana deklaracija o nezavisnosti Kosova pokušaj cepanja Srbije koji Srbija ne prihvata, ali da istovremeno traži pragmatična rešenja. "Pokušaj jednostrane deklaracije Kosova je pokušaj nekih da jedan nacionalizam pobedi drugi. To nije evropski put. Korak napred bio bi da Beograd i Priština poštuju interese i prava jedni drugih i pronađu zajedničko rešenje".\nDjelić je, u intervjuu koji je dao tokom posete Nemačkoj u februaru, kazao da u dijalogu Beograda i Prištine, koji je počeo 8. marta, treba prvo razmotriti svakodnevne probleme. Kao primer je naveo problem automobilskih tablica, koje su prepreka za slobodno kretanje automobilom.\n"Nadam se da ćemo ove godine moći da rešimo problem pečata koji koriste carinske vlasti u Prištini, a takođe i pitanje učešća Prištine na regionalnim forumima, što je tokom prethodnih godina stalno bio problem", rekao je Đelić. "Još jedna tema je snabdevanje vodom. Veliki deo vode za snabdevanje Prištine dolazi iz jezera sa severa Kosova. To su svakodnevna pitanja na kojima moramo da radimo da bismo izgradili poverenje", rekao je Đelić.\nNa opasku da na Zapadnom Balkanu samo Kosovo nije obuhvaćeno bezvizim režimom, Djelić je kazao da je to "odraz neodržive situacije u vezi sa statusom", "Srbija ne želi da život na Kosovu bude loš. Ali je sigurno da bi kompromis sa Beogradom olakšao sve, uključujući bezvizni režim", rekao je Ðelić.\nNa pitanje zašto vlada Srbije ne poruči Srbima sa Kosova da treba da poštuju integritet Kosova, kao što to čini sa bosanskim Srbima, Djelić je rekao da su između ta dva primera postoje velike razlike. Srbija priznaje Bosnu i Hercegovinu, podržava Dejtonski sporazum i ne kontroliše Srbe u BiH, kazao je Djelić i istakao da će Srbija podržati "svako rešenje koje će Bosnu i Hercegovinu približiti EU". Srbija nije preduzela nijedan korak koji bi vodio cepanju Bosne i Hercegovine - ne daje pasoše Srbima iz Bosne i bosanski Srbi ne galsaju na izborima u Srbiji, kazao je Djelić, istakavši da je Srbija i protiv cepanja Srbije, što je učinjeno jednostranom deklaracijom o nezavisnosti Kosova.\nSa Božidarom Đelićem razgovarali: Mihael Kačmarek (Michael Kaczmarek) i Daniel Tost, EurActiv Nemačka\nEurActiv.de: Djelic-Serbien für "kreative Lösungen" mit Kosovo (kompletan intervju, nemački)\nEurActiv.com: Serbia Deputy PM - We could solve 'everyday problems' with Pristina (kompletan intervju, engleski)\n: Vukčević: Saradnja sa Haškim tribunalom dobra


Predstavnici Mreže mladih PzP učestvovali na međunarodnoj ljetnjoj školi u Londonu\nObjavljeno 07 Juli 2015\nNa medjunarodnoj ljetnoj školi Konzervativne Partije Velike Britanije u Londonu u trajanju od 1 do 4 Jula učešće su uzeli koordinatorka Mreže Mladih Pokreta za Promjene Bijelo Polje Snežana Kojović i sekretar Mreže Mladih PzP Aleksandar Lekić iz Bara. Konferencija je organizovana od strane kancelarije za medjunarodnu saradnju Konzervativne Partije a finansirana od strane Vestminster fondacije za razvoj demokratije (WFD).\nCilj konferencije je razvoj viještina političke komunikacije i razmišljanja mladih članova političkih partija koji su uzeli učešća u prezentacijama i debatama. Pored predstavnika podmlatka političkih partija desnog centra konferenciji su u ulozi predavača prisustvovale i značajne ličnosti iz javnog i političkog života Velike Britanije uključujući i političke savjetnike i konsultante. Oni su prenijeli svoja znanja i iskustva u vodjenju političke kampanje ali i upoznali učesnike skupa sa svojom biografijom, svojim idejama i sugestijama. Na konferenciji je bilo razmjenje mišljenja i diskusije i o načinu razvoja političke strategije, efikasnosti u vodjenju političke kampanje, o ulozi i značaju medija u širenju političke poruke, kao i načinu komuikacije sa njima.\nUčesnici konferencije su takodje bili u prilici da posjete centralu Konzervativne partije Velike Britanije kao i zgradu parlamenta gdje su imali neformalni susret sa parlamentarcima i drugim istaknutim zvaničnicima Konzervativne Partije.


Gebels je OK - Partijska ideologija - Nedeljnik Vreme\n11. 4. 2012. / 22.05\nMaja Pelević i Milan Marković, oboje mladi i izvođeni dramski pisci, učlanili su se za devet februarskih dana u sedam velikih političkih partija. Partijski ljudi su bili zadovoljni: novi članovi su imali odlične poslovne biografije, te su Maja i Milan za svega nekoliko dana ušli u gotovo svaki partijski savet za kulturu. S obzirom na blizinu izbora, stranke su bile fokusirane na predstojeću kampanju, bile su im potrebne nove ideje, novi ljudi – Maja i Milan su došli kao poručeni. Ubrzo je počelo i razmatranje na koje bi položaje u svetu kulture pridošlice mogle biti postavljene nakon izbora. Zauzvrat, bilo je potrebno da novi članovi predstave svoje poglede i razmišljanja o kulturnoj politici, političkom marketingu, odnosu prema stranci, ideologiji… Tekst o političkom marketingu koji su Maja i Milan poslali je, bez izuzetka, veoma pozitivno ocenjen; pojedine stranke su bile oduševljene.\nNevolja je, međutim, bila što su Maja i Milan bili "krtice" – kao urednici pozorišnog časopisa "Scena", skupljali su materijal o položaju mladih umetnika u Srbiji i o tome vrede li išta obećanja političkih partija o departizaciji i prestanku zapošljavanja po političkoj liniji. Još je veća nevolja bila ta što je pomenuti tekst koji su poslali strankama delo Jozefa Gebelsa, objavljen 1928. godine pod nazivom "Znanje i propaganda". Dvoje dramaturga su izmenili samo tri reči: reč "propaganda" izrazom "politički marketing", reč "nacionalsocijalizam" odgovarajućom stranačkom ideologijom (demokratija, socijalizam, liberalna demokratija…), a Hitlerovo ime je zamenjeno imenom predsednika odgovarajuće stranke. To je bilo dovoljno da tekst svima postane više nego prihvatljiv. Svoje doživljaje u poslednja dva meseca Maja Pelević i Milan Marković su "krunisali" 8. aprila u Domu omladine, gde su upriličili javno čitanje dramskog teksta pod nazivom "Oni žive". Po rečima Maje Pelević, tekst se sastoji od privatnih "četova" razmenjivanih između nje i Milana tokom tog perioda, ali i dramatizacije partijskih sastanaka na kojima su prisustvovali:\n"Neko mi je poslao jedan tekst, ne znam da li su tu, sa Starog grada, Maja i Milan? Da, to je odlično, ja sam to odmah predsedniku prosledila i njemu se dopalo, i eto – nekako mi se čini da ste vi samo zagrebali čitavu priču, a sad treba da se nastavi. To je uvod, kako ste se prepoznali u predsedniku, njegovim govorima, kako treba govor da izgleda, e, to je ono što nama treba. (…) Nemojte očekivati mnogo toga, jer nismo sami, imamo koaliciju. Da smo sami, bilo bi mnogo toga, onda bismo mogli da se upnemo, koliko možemo i koliko ne možemo, a ovako, koliko nam daju – daju. (…) Jedan od motiva zašto sam ušla ovde je i to što sam shvatila da zapravo bez neke podrške, bilo kakve podrške, jako teško možeš da napreduješ, jako teško možeš da napraviš neki korak više – možeš da se iskidaš i to je to, limitiran si. Moraš da imaš određenu vrstu podrške, najčešće političku. Koliko god to trivijalno zvučalo, to je surova istina, ali je tako. I džaba nama ako smo mi postali članovi, ako to ne koristimo. Kad smo već ušli u to i negde malo zagrizli, upravo je to: da treba da pomažemo jedni druge, da možemo da pozovemo, da se umrežimo… i sutra kad bude bilo, još smo slabi, nema mesta za sve, sada u ovom prvom izvlačenju karata, bilo kakve pozicije, institucije, ali ako jedan uđe, taj može da zna, da računa na to da ćemo svi ostali da se nakačimo, da ga zovemo, koliko može, kad može, i da sve to funkcioniše."


NOVI DETALJI IZ EUROPOLA: Lazović predložio Zviceru da se „našale sa službom“ – „Neka zovu advokata, advokat sam ja“ – CG Vijesti\n- Lazović čak predlaže Zviceru i kako da se našale sa službom - prenosi podgorički portal.\nOn je, navodno, obavestio Zvicera da je, između ostalih, za njihov nadzor zadužen i službenik policije LJubo Milović, kao i "nepoznata osoba pod imenom Hari koji će znati sve i informisati Lazovića o svakom događaju koji se planira".\nEvropol je, u dokumentu koji su dali crnogorskom tužilaštvu i policiji u julu prošle godine, označio policajce Petra Lazovića (32) i LJuba Milovića (32) da su, navodno, članovi kriminalnog klana Kavač.\n- Istraga usmerena na Lazovića i Milovića trebalo bi da bude prioritet broj jedan crnogorske policije - navodi Evropol.\nOvaj dokument sadrži, između ostalog, i transkripte razgovora dvojice policajaca sa šefom kavačkog klana Radojem Zvicerom, Veljkom Belivukom i Markom Miljkovićem.\nSpecijalno tužilaštvo je formiralo novi predmet o vezama Lazovića i Milovića sa kavačkim kriminalnim klanom.\nČađenović - "Nema osnova za krivično gonjenje"\nOni su tada saopštili da je specijalni tužilac, Saša Čađenović, "nakon sprovođenja određenih izviđajnih radnji", 20. januara 2022. godine doneo odluku da "nema osnova za preduzimanje krivičnog gonjenja protiv bilo kog lica za bilo koje krivično delo za koje se gonjenje preduzima po službenoj dužnosti".\nU dokumentu Evropola piše da je policajac Petar Lazović, u Skaj aplikaciji, imao kodno ime "Junior" i "Komandos", a policajac Milović "Zli poručnik" i "Oficir".\n- Policijski službenik 'Hari' i 'Slobodan' su uključeni u ispitivanje - piše u dokumentu Europola.\n- Reci im, ako pokušaju na svoju ruku, neki pametan policajac, da im traži da im uzmu DNK, da kažu da neće i da zovu advokata – a advokat sam ja - napisao je, navodno, Lazović šefu kriminalnog klana Radoju Zviceru.\nEuropol upozorava da se obrati pažnja na vreme u aplikacijama\nEvropol je u dokumentu upozorio crnogorskim istražnim organima da obrate pažnju da se vreme koje se koristi u dokumentaciji odnosi na UTC (Universal Time Coordinated – kako je inače podešen Skaj system). To znači da se, na primer, u Crnoj Gori tokom zimskog perioda koristi vremenska zona +1 sat, dok se tokom letnjeg perioda pomera +2 sata.\n- Korisnici izveštaja moraju biti svesni da je predstavljena komunikacija relevantna za ovaj slučaj otkrivena i preuzeta samo sa SKY ECC enkriptovane mreže. Moguće je da neki delovi sadrže i komunikaciju prikupljenu i sa drugih mreža ili vidova komunikacije. Takođe je moguće da delovi prikupljeni putem SKY ECC ne budu vidljivi (zbog tehničkih uslova, dekodiranje podataka, brisanja, zaključavanja, nedostajanja) ili još uvek nisu otkriveni. Budite, takođe, svesni da ovi izveštaji sadrže selektovane događaje o kriminalnim aktivnostima koji su prezentovani. Za detaljnu analizu i pregled koristite dodatak (sadržaj) ili zatražite 'sirovu' verziju ako je potrebno. Postoji mogućnost da svi događaji (incidenti) kriminalne aktivnosti ili korumpirani policijski službenici nisu otkriveni. Stoga je potrebna detaljna analiza - savetovali su iz Evropola, piše "Libertas".\nPovezane teme:Crna GoraKomšijeLjubo MilovićPetar LazovićPetar Lazović i LJubo MilovićSaša ČađenovićSusjediVeljko BelivukМАРКО МИЉКОВИЋ\n„DUŠA DJETETA U DUŠI ODRASLIH“ – PORTRETI JUNAKA NJENOG DOBA: Izložba talentovane mlade umetnice Andree Stanković


STOP SHOP je maloprodajni brend kompanije IMMOFINANZ sa ritejl parkovima širom centralne i jugoistočne Evrope. Ritejl parkovi predstavljaju praktična mesta za šoping sa 30.000 do 150.000 stanovnika u bližem okruženju i nude širok spektar proizvoda uz atraktivni odnos cene i kvaliteta. Sa odličnom saobraćajnom konekcijom i velikim parking kapacitetima parkovi privlače kupce koji cene pristupačnost i svoje vreme. Pored toga, naše STOP SHOP ritejl parkove karakteriše ujednačen izgled koji garantuje visoku prepoznatljivost. Sa više od 95 ritejl parkova u 9 zemalja Evrope STOP SHOP nudi prostor za iznajmljivanje od preko 700.000 m2. Našim posetiocima posvećujemo posebnu pažnju i nudimo jasnu alternativu od preterano popunjenih šoping centara. Praktičan dizajn i raspored prodavnica, mnoštvo zelenih površina i ostale mnogobrojne STOP SHOP usluge su naš prepoznatljiv znak.\nUspeh STOP SHOP-a od 2006. godine karakterišu naši standardizovani kriterijumi. U STOP SHOP-u obraćamo pažnju na atraktivnu kombinaciju međunarodnih i nacionalnih zakupaca, što rezultira povećanom impulsivnom kupovinom usled velike frekvencije posetilaca.\nNaši trenutni zakupci dolaze iz različitih oblasti poput mode, prehrambenih proizvoda, drogerija ili čak elektronike, proizvoda za kućne ljubimce i sporta.


Mladi reprezentativac BiH odlazi u prvaka Danske - sport1.ba\nMladi reprezentativac BiH odlazi u prvaka Danske\n06.07.2018 u 13:18\nMladi vezista Borca iz Banjaluke Vladan Danilović na stolu ima ponudu kluba iz Danske i to najvjerovatnije šampiona Midtyllanda.\nNa prozivci i prvom treningu Banjalučana za novu sezonu u Prvoj ligi Republike Srpske, sportski direktor Marko Maksimović saopštio da Vladan Danilović sigurno napušta Gradski stadion i da će u narednim danima biti poznato ime njegovog novog kluba.\nMladi reprezentativac Bosne i Hercegovine je u izjavi za naš portal potvrdio da sigurno odlazi iz Borca i to u klub koji će ove sezone igrati u plej-ofu za plasman u Ligu šampiona, što znači da će sigurno nastupiti u grupnoj fazi Lige Evrope.\n"Ime kluba biće poznato u narednih 10-ak dana, možda i ranije. Riječ je o klubu koji će igrati u četvrtom kolu kvalifikacija za Ligu šampiona, najmanje Ligu Evrope. Ne mogu reći iz kojeg je dijela Evrope. Zadovoljan sam ponudom, a vjerujem da će i u klubu biti zadovoljni mojim transferom", rekao je Danilović.\nPozvali smo i pomenutog sportskog direktora Maksimovića, koji je bio još konkretniji...\n"Interesanata za Danilovića ima iz Italije i Francuske, ali zvanično smo dobili jednu ponudu iz Danske. Još je nismo prihvatili, pa s imenom kluba nećemo izlaziti u javnost, dok se sve ne završi. Uvjeren sam da Danilović odlazi iz Borca", dodao je Maksimović.\nIako nisu naveli ime kluba, jasno je prostim sabiranjem "dva i dva" da je zainteresovani klub - šampion Danske Midtylland.\nTim iz Hrninga, grada sa zapada Danske, osvojio je prethodne sezone drugi šampionski trofej u istoriji, a interesantno, jedan od saradnika prvog čovjeka kluba Rasmusa Ankersena je Banjalučanin Samir Cerić, koji živi u Londonu i velika je "faca" u svijetu umjetnosti i mode, ali i veliki zaljubljenik u sport.\nVladan Danilović fk borac banja luka


Radio televizija Rožaje - Rafet Husović: Bošnjačka stranka permanentno zastupa interese građanske Crne Gore\nČetvrtak, 22 Oktobar 2020 10:53\nPredsjednik Bošnjačke stranke Rafet Husović gostujući u programu Radia Antene M govorio je o odluci ove stranke da ne prihvati poziv Mandatara za učešće u novu Vladu.\nOn je kazao da su donijeli ispravnu odluku te da je ovo znak da Bošnjačka stranka zastupa građanske interese države Crne Gore. Ono što je sa ponosom istakao je činjenica da se pri odlučivanju nisu vodili ličnim interesima.\n„Jedinstvena odluka na glavnom odboru je znak da Bosnjacka stranka svih ovih godina permanentno zastupa interese građanske Crne Gore. Vjerovatno su se i članovi glavnog odbora prvenstveno vodili tim veoma važnim pitanjem. Svakako da smo mi i u medjuvremenu nakon 30.avgusta obavljali razgovore sa određenim strukturama naše stranke na nivou opštinskih i izvršnih odbora.I zaista ja sam zadovoljan da jedan sastav Glavnog odbora jednoglasno donese odluku“. – kazao je Husović i nastavio...“Mislim da je ovo poslije referenduma najznačajnija odluka Bošnjačke stranke“.


Zvornik: Prikazan film "Sedam hiljada duša" reditelja Sanjina Mirića - Glas Srpske\nSrna 25.07.2021 22:43\nZVORNIK - U zvorničkom Domu omladine večeras je prikazan dokumentarni film "Sedam hiljada duša", reditelja Sanjina Mirića, u kome se govori o stradanju srpskih zarobljenika u austrougarskim logorima na području današnje Češke tokom Prvog svjetskog rata, od kojih se 7.100 nikada nije vratilo svojim kućama.\n"U češkom gradu Karlovi Vari, gdje živim, ima mauzolej pod nazivom `7.100 srpskih žrtava`. To me zainteresovalo i tražio sam matrijale da li o tome nešto piše, dok film o tom srpskom groblju nije postojao", rekao je Mirić.\n"Film `Sedam hiljada duša` govori o stradanju srpskog naroda u austorugarsim logorima na teritoriji današnje Češke", rekao je Mirić, ukazavši na to da se malo govori o Prvom svjetskom ratu i o srpskim žrtvama i da se o tome malo uči.\n"O interniranim osobama i vojnicima zarobljenim u Prvom svjetskom ratu strašno malo se zna, malo se piše, pa sam počeo da prikupljam materijale od čeških istoričara koji su pisali o tome, pretraživao arhivske materijale, fotografije iz Sokolovskog i Bečkog muzeja", rekao je Mirić.\nOn je istakao da je u tim istraživanjima prije dvije godine pronašao brošuru "Iza bodljikave žice" koju je holandski novinar Anri Aber napisao 1919. godine, opisujući te ljude koji su išli preko Holandije i umirali u bolnicama, kao i doživljaje iz logora, čime je ostavio svjedočenje i strašno potresnu priču o sudbinama srpskih vojnika.\n"Tad sam rekao da to mora ući u film, da je to dokaz jedan kroz jedan o stradanju i ispovijesti naših ljudi, od kojih su mnogi umrli, neki se vratili, ali je poslije stotinu godina teško naći neku vezu između njih i njihovih nasljednika", rekao je Mirić.\n"U filmu su tri-četiri lika koja se prate kroz taj dokument, te istiniti likovi koji su pomagali i time na razne načine uticali na život srpskih logoraša", rekao je Mirić i dodao da se filmom poručuje da svojim neprijateljima treba oprostiti, ali se nikada ne smije zaboraviti učinjena zvjerstva nas srpskim narodom.


Prosječna neto plata u Republici Srpskoj isplaćena u septembru ove godine iznosila je 1.026 KM i veća je za jednu KM u odnosu na prosječnu platu isplaćenu u avgustu mjesecu ove godine.\nSindikalna potrošačka korpa za septembar 2021. godine iznosila je 1.955 KM i prosječna plata ju je pokriva sa 52,5 odsto, podaci su Saveza sindikata RS.\nPorodice u Republici Srpskoj su najviše novca u septembru trošile za nabavku prehrane – 757 KM, za stanovanje i komunalne usluge – 560 KM, te za tekuće održavanje domaćinstva – 109 KM. Nabavka obuće i odjeće u prošlom mjesecu koštala je 151 KM, higijena i njega zdravlja 92 KM, prevoz 200 KM, te obrazovanje i kultura 83 KM – navodi se u saopštenju.\nNajveća prosječna plata u septembru, isplaćena je u oblasti finansijske djelatnosti i osiguranja i iznosila je 1.592 KM, a najnižu isplaćenu platu dobili su radnici u građevinarstvu, čija je prosječna septembarska plata iznosila 748 KM.\nNiske prosječne plate u septembru 2021. godine primili su radnici u djelatnosti umjetnosti, zabave i rekreacije 821 KM, zaposleni u djelatnosti saobraćaja i skladištenja 766 KM, u trgovini 792 KM, kao i u djelatnosti pružanja smještaja, pripreme i posluživanja hrane, hotelijerstva i ugostiteljstva 765 KM.\nporodicapotrošačka korpaprosječna platatroškovi\nMediji: Pronađen zapaljen automobil nestale porodice iz Aleksinca


Nezavisnost, podela i zamrznuti sukob\nTokom protekle godine među mogućim rešenjima koja su se pominjala za Kosovo bili su nezavisnost, podela i "zamrznuti sukob". Na prvi pogled, izgleda da se ove tri stvari radikalno razlikuju i, u suštini, uzajamno isključuju. Sada se, međutim, ispostavlja da najbolji scenario za sledeću godinu uključuje sve tri.\nUprkos snažnom protivljenju Srba (ohrabrenih i podržavanih od Rusije), sada je izvesno da će kosovski Albanci, pod vođstvom Hašima Tačija i uz veoma bliske konsultacije sa Sjedinjenim Državama i ključnim igračima u Evropskoj uniji, tokom naredna dva meseca započeti proces jednostranog proglašenja nezavisnosti. Tačan tajming zavisiće od toga hoće li tokom naredne nedelje biti određen neki određeni datum u januaru za održavanje srpskih predsedničkih izbora. Ako se to dogodi, proces će biti odložen dok se izbori ne završe. Ako toga ne bude, proces će početi ranije.\nKažem proces pošto je on svesno zamišljen da ne bude jedan specifičan događaj, već serija mera i akcija koje će se događati tokom nekoliko meseci. Jedan od razloga za to jeste da se umanji neprijateljska reakcija iz Srbije. Drugi je da se omogući primena elemenata Ahtisarijevog plana kako bi se pokazala privrženost vlade kosovskih Albanaca svim elementima tog plana.\nSrbi neće ni sekunda verovati u iskrenost ovih obećanja i to će više nego jasno staviti do znanja, ali kosovski Albanci veoma dobro znaju da su konzistentni znaci dobre volje o ovom pitanju važan deo cene za pridobijanje većine zemalja Evropske unije da pristanu da priznaju buduću jednostranu deklaraciju o nezavisnosti Kosova. Baš kao što je bilo i odlaganje unilateralnih akcija i prolaženje kroz nedavni proces pregovora Trojke, za koji su svi od početka znali da će biti bez rezultata.\nKosovskim Albancima stalno se govori da ne smeju načiniti nijedan pogrešan korak dok se ovaj proces odvija i da se moraju odupreti da odgovore na bilo kakvu provokaciju. Može se biti siguran da će doslovno svaka izjava i čin, koje nova kosovska vlada bude preduzela nakon svog formiranja, uključivati pomirljivi jezik prema Srbima i drugim manjinama. Mada u okviru EU sada postoji "koalicija voljnih" da se krene ovim putem, ona je krhka.\nUprkos suprotnoj retorici, srpske vlasti veoma dobro znaju da proces nezavisnosti dolazi. Siguran korak koji će one preduzeti jeste da ni srpska vlada ni kosovski Srbi neće prihvatiti deklaraciju o nezavisnosti. I jedni i drugi će odmah preduzeti korake da naglase svoj stav da Kosovo jeste i uvek će biti deo Srbije. Ono što ovo sigurno znači jeste da će, slično kao u Hrvatskoj i Bosni 1990-91, kosovski Srbi odbaciti vlast vlade Kosova nad ovim oblastima. Za razliku od situacija u Hrvatskoj i Bosni, međutim, oni neće uspostaviti nezavisnu vladu, već će značajno ojačati svoje veze sa centralnom Srbijom. Drugim rečima, tu vidimo oblik... podele.\nBojkotovanjem nedavnih izbora na Kosovu, Srbi su izgubili kontrolu nad pet opština u kojima su većina. Svojom nespremnošću da primene rezultate takvog izbora, Unmik, Kfor i OEBS pokazali su da žele da izbegnu konfrontaciju s kosovskim Srbima. To je jedan važan signal kako će biti spremni da reaguju na podelu.\n"Najbolji scenario" Sjedinjenih Država i Evropske unije posle nezavisnosti jeste da način na koji će Srbi uspostaviti svoje enklave ne bude suviše provokativan i agresivan da bi time morali odmah da se pozabave bilo međunarodna zajednica, bilo nova vlada na Kosovu. Drugim rečima, oni očekuju varijaciju ... zamrznutog sukoba. Po ovom scenariju, odvojene oblasti će vremenom postepeno iščileti, što očiglednije budu postojale koristi od pripadanja Kosovu koje će se približavati EU. Mada to može biti veoma teško, biće to jedan od glavnih zadataka novog međunarodnog predstavnika koga će imenovati EU. Uobičajeno uslovljavanje i "meka moć" EU koristiće se i u centralnoj Srbiji i u odvojenim enklavama.\nPostoji jedan veliki problem s ovim scenarijem, međutim, a to je verovatna srpska reakcija. Ako neko želi da shvati kako mnogi Srbi, uključujući premijera Koštunicu, vide Kosovo, pomislite kako bi se neka majka ili otac osećali ako bi im vlasti rekle da će im neko od njihove dece biti oduzeto. Gledano u toj svetlosti, postaje lakše shvatiti zašto apeli na razum, pragmatizam i ponude različitih "šargarepa" nisu bili uspešni, i čak bili kontraproduktivni. To takođe objašnjava zašto će reakcija na nezavisnost biti izuzetno snažna, čak i ako konačna cena tih akcija za Srbiju i kosovske Srbe bude veoma visoka.\nOvo znači da je veoma malo verovatno da će strategija dozvoljavanja ove vrste "zamrznutog konflikta" u suštini biti uspešna. Pre svega, nikad ne treba zaboraviti veliku mogućnost potpuno nasumičnih, neplaniranih akata nasilja pojedinaca ili malih grupa bilo kojeg etniciteta. Ovi akti mogu započeti sopstveni život. Nemiri u martu 2004, na primer, započeli su ubistvom jednog kosovskog Srbina iz kola u prolazu i potonjom smrću davljenjem trojice dečaka kosovskih Albanaca u istoj oblasti.\nDrugo, premijer i mnogi drugi Srbi zaista neće želeti da "najbolji scenario" funkcioniše, pošto će to značiti da su "izgubili" Kosovo. Zato mi izgleda neizbežno da će, umesto "meke podele", kakvu bi želela međunarodna zajednica, Srbi napraviti zaista veoma "tvrdu"... i stalnu podelu. Izazov će tada biti kako će reagovati Kfor, međunarodna zajednica i kosovski Albanci.\nIstovremeno, srpska vlada će nesumnjivo preduzeti i druge korake koje će otežati svakodnevni život na Kosovu, čak i ako to znači i povećanje teškoća za bar neke od kosovskih Srba. Klasični primer je dosadašnje blokiranje godišnjeg obnavljanja misije OEBS na Kosovu od strane Srbije. Verovatno najvažniji zadatak koji će imati OEBS na Kosovu jeste da nadgleda stepen decentralizacije i tretman manjina. Njihovo prisustvo, zato, ima ogromnu važnost za kosovske Srbe. Blokiranje tog prisustva je samoranjavanje ne samo zbog uticaja na Kosovo, već i zbog impresije koju to ostavlja na većinu drugih zemalja članica OEBS.\nKonačno, teško je videti kako se čak i ovaj najbolji scenario može odvijati a da istovremeno potpuno ne destabilizuje srpsku političku scenu. Imajući u vidu suprotstavljene ciljeve i interese vladajuće koalicije, teško je videti kako ona može preživeti neizbežni pritisak da preduzme izuzetno snažne mere odmazde. Velika je greška takođe potceniti snagu srpskog "inata". Oni mogu veoma dobro znati da će nekom od svojih akcija povrediti sebe više od bilo koga drugog, ali to ne znači da ih neće preduzeti.


Leskovačko Narodno pozorište pobralo nagrade i na "Malom Joakimu" - Rešetka\nLeskovačko Narodno pozorište pobralo nagrade i na „Malom Joakimu“\nNa upravo završenom 14.Festivalu profesionalnih pozorišta Srbije “Mali Joakim” održanom u Kruševcu, predstava “Pinokio” Narodnog pozorišta Leskovac osvojila je tri nagrade.\nKako je saopššteno iz ove kulturne ustanove, nagradu za glumačko ostvarenje za ulogu Pinokia dobila je Petra Dimitrijević, nagradu za najbolji dramski tekst Spasoje Ž. Milovanović, a nagradu za najbolju koreografiju Nađa Tomić.\nOvo je samo jedna u nizu nagrada ove godine za leskovačko Narodno pozorište.\nPodsetimo, na 57.Festivalu profesionalnih pozorišta Srbije “ Joakim Vujić” predstava “Sećanje vode” Narodnog pozorišta Leskovac, u režiji Olje Djordjević a po tekstu Šile Stivenson, osvojila četiri nagrade, a glumica Suzana Grujić je po drugi put nagrađena za najbolje glumačko ostvarenje.\nInače, Leskovac je ove godine bio domaćin ovog prestižnog festivala.\nPrethodna vest Sudija Goran Stanojević: Za to što nam deca diluju drogu po leskovačkim ulicama smo krivi svi! – VIDEO\nSledeća vest Krvava svetoaranđelska noć u Leskovcu: Izboden mladić na Svetoilijskoj, požar u Radničkom i jedna saobraćajka


Edukativno pozorište kreće sa radom - oradio.rs\nEdukativno pozorište kreće sa radom\nUdruženje građana Umivanje iz Novog Sada u saradnji sa Srpskim narodnim pozorištem organizuje projekat Edukativno pozorište koji je namenjen srednjoškolcima i studentima, kao ciljnoj grupi koja se nalazi na putu izgradnje svojih identiteta.\nZahvaljujući timu ove organizacije mladi će moći da učestvuju u projektu Edukativno pozorište, u kome će dobiti šansu da kroz atraktivnu i uzbudljivu predstavu sagledaju živote mladih ljudi koji govore isti jezik, nalaze se u sličnim situacijama i odnosima kao i oni sami. Kroz radnju predstave Rekonstrukcija mlada profesorka pokušava da razreši sukob između tri prijatelja koji negiraju svoje prijateljstvo, publika će postepeno postajati svedok uzrocima i razlozima koji su doveli do razaranja njihovog odnosa. Postavlja se pitanje šta smo sve spremni da učinimo i žrtvujemo kako bismo bili prihvaćeni od strane okoline?\nPoslednji put kada smo pisali o Edukativnom pozorištu, ono je još uvek bilo u procesu ostvarivanja i prikupljanja glasova preko projekta Superste koji je organizovala Erste banka. Zahvaljujući glasovima preko društvenih mreža, ali i uspešnoj prezentaciji tima, ovaj kreativni i edukativni projekat završio je kao jedan od deset najboljih i sada je u fazi ostvarivanja.\nProjekat se sastoji od predstave kroz koju će učesnici moći da sagledaju situacije sa kojima se neretko susreću u razdoblju svog odrastanja, i interaktivnih edukativnih radionica, kroz koje bi mladi bili podstaknuti da iskažu lični stav i ponude svoja rešenja za situacije koje će videti u predstavi, a sve to imati će mogućnost da isprobaju rame uz rame sa mladim profesionalnim glumcima. Trenutno se radi na postavljanju predstave Rekonstrukcija po tekstu Staše Bajac, koji je dobio ASSITEJ nagradu kao najbolji dramski tekst koji se obraća mladima. Predstavu režiraju Momčilo Miljković i Gea Gojak na kamernoj sceni Srpskog narodnog pozorišta. Premijera predstave zakazana je za 8. decembra u pola devet uveče, a uloge su pripale Tijani Marković, Slavenu Došlu, Milanu Kolaku i Jeleni Simić.\nTakođe, projekat se trenutno promoviše po srednjim školama kako bi učenici grupno dolazili da gledaju predstavu i kako bi dobili priliku da postanu aktivni učesnici projekta i predstave.\nOsim Erste banke, Edukativno pozorište je je podržao i Rotari klub Alma Mons Novi Sad, ali i Gradska uprava za obrazovanje grada Novog Sada i Pokrajinski sekretarijat za obrazovanje, propise, upravu i nacionalne manjine – nacionalne zajednice.\nSvoju podršku projektu takođe su pružili britanska grupa Underworld i američki pevač i producent Moby, time što su omogućili da se u predstavi Rekonstrukcija koristi njihova muzika.


Novi most i granični prelaz za prosperitet ljudi sa obje strane Drine /VIDEO/ - NTV Arena\nNovi most i granični prelaz za prosperitet ljudi sa obje strane Drine /VIDEO/\nNovoizgrađeni most “Bratoljub”, između Bratunca i Ljubovije, zajednički granični prelaz i carinski terminal BiH i Srbije od juče je zvanično u funkciji. Novi granični prelaz biće zajednička lokacija carinskih i policijskih organa BiH i Srbije, prvi takve vrste u regionu.\nNovoizgrađeni most između Bratinca i Ljubovije, zajednički granični prelaz i carinski terminal BiH i Srbije zvanično je u funkciji. Zvaničnom otvaranju mosta naročito su se obradovali građani s obje strane rijeke Drine.\nSrbija je gradila most Bratoljub čija je dužina 227 metara. Izgradnja mosta trajala je od oktobra 2015. do maja 2017. godine i koštala je 13 miliona evra. Uprava za indirektno oporezivanje BiH gradila je zajedički prelaz, a Vlada Srpske pristupne saobraćajnice.\nU ime institucija Republike Srpske premijer Radovan Višković zahvalio je predsjedniku Srbije za podršku i mogućnost da Srbija izgradi jedan ovakav most.\nUmomentu kada je dogovorana izgradnja ovog objekta kod Bratunca vizija je bila da sa obje strane budu izgrađene slobodne zone, da se tu grade objekti i zaposle ljudi koji tu treba da rade i opstanu, podsjetio je na ovom mjestu Višković.\nTags: bratoljub, bratunac, most, rs, zemlja\nDodik za “Gardijan”: Nisam izabran da budem kukavica /VIDEO/